HRVATSKA 

DOBROVOLJA 

I 

PO PEVKA 

OD KMETSKOGA STALIŠA PREŠTIMANJA 




Prikazao 

Dr. FR. ILEŠIĆ 

prof. univ. 


ZAGREB 1938 



-12673 


HRVATSKA 

DOBROVOLJA 


POPEVKA 

OD KMETSKOGA STALIŠA PREŠTIMANJA 


Prikazao 

Dr. FR. I LEŠIĆ 

prof. univ. 


AGREB 19 3 8 











UVOD 


Pod naslovom »Hrvatska dobrovolja u popijev¬ 
kama, zdravicama i napitnicama prošlih vjekova« objavio je 
univerzitetski profesor g. Dr. Franjo Fancev u »Zborniku 
za narodni život i običaje južnih Slavena« XXXI. sv. 1 (1937), 
što ga izdaje »Jugoslavenska Akademija znanosti i umjetnosti« 
u Zagrebu, hrvatske popevke, zdravice i napitnice (glavno 
kajkavsko-hrvatske), i to iz rukopisnih pesmarica većinom iz 
vremena oko 1800. Tu svoju publikaciju popratio je g. Fancev 
oduljim uvodom (67—89). 

U vezi s tom publikacijom je njegov članak u zagrebačkom 
»Savremeniku« 1937, br. 12 (str. 425—432): »Kmet-muž u 
hrvatskoj dopreporodnoj poeziji«. 

Ja ću oboje spojiti u jednom prikazu. Na prvom mestu ću 
govoriti o pesmi ili popevci što je štampana u spomenutom 
»Zborniku« str. 100—102 pod naslovom: »Od kmetskoga stališa 
preštimanja« 

I. 

POPEVKA 

„OD KMETSKOGA STALIŠA PREŠTIMANJA” 

Ta nam se popevka sačuvala u rukopisnoj zbirci zlatarskog 
župnika Ladislava Forka, koja je nastajala pre godine 1823, te 
ju je godine Forko hteo već izdati (»za razveseljenje svojih 
prijatelov«). Popevka, koja imade svega 14 kitica, u svojoj je 
sredini detajliran prikaz seljačkih poslova, u početku i na svr¬ 
šetku pak slavospev seljačkom staležu. 

Popevka počinje ovako*: 

»Tu na svetu potreben je stališ vsaki, 
pred vsem pako mešnički, gospodski, kmetski: 

Gospodski nas časti a kmetski hrani, 
mešnički pak stežu k nebesam vuči. 

Gospodstvo i meštvo na stran ja pustim, 
samo to kmetstvo posebno častim. 

Težaku i kmetu poštenje ja dam, 
jednomu se kmetu spodobi bog sam«, 

a zadnja dva stiha popevke glase: 

»Kmet dobri je vreden sto centov zlata 
ah, lažec naj budem, ak menje valja.« 

/V£ 4/ 

Već u »Zborniku« (retr. 79) ističe prof. Fancev tu popevku 
kao naročiti primer demokratizma u poeziji starijih hrvatskih 
popevaka, u kojima se, »kad je govor o kmetu, mužeku, o nje¬ 
mu govori ne samo s mnogo razumijevanja i ljubavi već i s ne¬ 
kim naročitim poštovanjem«; još jače izražava prof. Fancev to 
svoje mišljenje u »Savremeniku«, gde je hteo da pokaže »kako 
su se starija (hrvatska) književna izjavljivanja odnosila prema 
naj bjednijim ali najbrojnijim u hrvatskom narodu t. j. kako 
se odnosila prema kmetu i mužu hrvatskog težačkoga naroda« 
(427); u navedenoj popevci vidi on dokaz da je u hrvatskoj 


* U »Zborniku« je štampana tako, današnjim pravopisom. 

»stvarnosti bilo muževa, kojima je poštovanje za patnika — 
kmeta moglo izmamiti čak i stihove apoteoze za nj«. Držeći da 
je pesmu »ispjevao zlatarski župnik Ladislav Forko«, profesor 
Fancev nastavlja (431): »Ima li u našoj cjelokupnoj književ¬ 
nosti ne samo starijih već i ovih novijih vremena pjesnički sa¬ 
stav, koji bi se ne samo u apstraktnosti već i u njegovu obraz¬ 
loženju i u detajlima mogao porediti sa pjesmom župnika For- 
ka? ... ko malo poznaje seljački život, morat će priznati, da 
župniku Forku doista od toga (t. j., seljačkih svakodnevnih po¬ 
slova) ništa nije izmaklo njegovu oku ...« Baš naročito s obzi¬ 
rom na karakter te pesme prof. Fancev zaključuje: »Hrvatski 
preporod kao opći narodni pokret mogao se razmahati samo u 
sredini gdje su taka saznanja i taka osjećanja postala opća na¬ 
rodna«. 

Prof. Fancev priznaje da je pesma »produkat valjda Forko- 
ve suradnje s nekim štajerskim župnikom« • (»Zbornik« 73) — 
zaključuje tako zato što je »štajersko-slovenačku varijantu 
(pesme) našao u ostavini... (zagrebačkog) profesora- kanoni¬ 
ka Marka Mahanovića (+ 1824) — kakva bi ta »saradnja« bila, 
to nije jasno, ali prof. Fancev svakako drži da je autor pesme 
zlatarski župnik Forko, taj ju je »ispjevao«, kaže Fancev izri¬ 
čito u »Savremeniku«, 431, dodajući: »u suradnji s jednim šta¬ 
jerskim župnikom«. 

Tu »saradnju« jednog štajerskog župnika kod pesme »Od 
kmetskoga stališa preštimanja« mogu ja osvetliti. Onaj štajer¬ 
ski župnik nije niko drugi nego Leopold Volkmer U741 
—1816), »veseli pesnik Slovenskih goric«, tipičan stihotvorac pro- 
svetnog doba s kraja 18 stoleća, čije su pesme poučno-uz- 
gojne basne ili prikazi seljačkog života (imade med ju njegovim 
pesmama jedan slavospev trsu: »Trs ali priazni napitek« i »Kla- 
guvanje enega vencerla« iz god. 1797, tužaljka jednog vincilira, 
slika njegova rada u vinogradu od proleća do jeseni). Rodom 
je Volkmer bio iz Ljutomera (jedva 4 sata od Varaždi¬ 
na), gimnaziju je učio u Varaždinu, te od 1765 bio svećenik 
u Ptuju i u župama ptujske okolice, naročito i u Sv. Ur¬ 
banu nad Ptujem, gde je kao umirovljeni župnik umro. či 
tav je njegov život i rad vezan sa Slovenskim Goricama, siove- 
načkom pokrajinom izmedju Drave i Mure, izmedju Maribora i 
Medjimurja. 

Većina Volkmerovih pesama izašla je u štampi prvi put 
istom posle njegove smrti, naime g. 1836 (u Gracu, izdanje 
A n t u n a M u r k a), ali to nikako ne znači da njegove pesme u 
užoj mu domovini do onda nisu bile poznate; bile su poznate, i 
te kako: prepisivale su se naime te rukopisno širile i na taj na¬ 
čin jako popularizirale (neću se prevariti tvrdeći da su baš župni 
dvorovi, dvorovi Volkmerovih staleških drugova za to imali na¬ 
ročitih zasluga). Prepisivao ih je na pr. pesnik štefan Mo- 
drin j ak, Središćanin, rodj. 1774, od 1814 do smrti 1827 župnik 

uSv. Miklavžu kraj O r m o ž a, prepisivao ih je Antun 
Korošak (sigurno onaj koji je do 1840 bio župnik u Sv. 
Urbanu kraj Ptu j a, »radovolni pevec«), koji je čitavu zbir¬ 
ku Volkmerovih pesama pre 1825 izručio kapelanu u Radgoni, 
piscu Petru Dajnku; prepisivao ih je Vrazov školski 
drug i prijatelj Jakob Košar, zaredjen u Gracu 1837, a 
sigurno već mnogo ranije Fr. Cvetko, r. u župi Ptuj, zare¬ 
djen 1813, kapelan u raznim župama Slovenskih Gorica, od 1823 
župnik u L i m b u š u kraj Maribora, i Josip štuhec 
(taj je jednu Volkmerovu pesmu prepisao već 1794), učitelj- 
organist (Velika Nedelja, Sv. Lovrenc). Priča se da je žup¬ 
nik uSv. Bolfanku u Slov. Goricama znao sve Volkmerove 
pesme na pamet te ih kod večere deklamirao sakupljenim dja- 
cima svoje župe. Sredinom prošlog stoleća pisao je A. M. Som- 
šek, od 1846 biskup lavantinski, pučki pesnik, da još sada 
Volkmerovih pesama »sladek glas po Slovenskih goricah od- 
meva«. 

Medju tim pesmama bila je i »Pesem od kmestva«. 
To je jedna od onih dveju pesama koje je već Volkmer sam bio 
štampao, i to god. 1807 u knjižici: »Hvala kmetičkega 
stana ino tobačie trave v dveh pesmah zapo- 
j ene v leti 1807 (Maribor), t. j. jedna od tih dveju pesama 
je baš »Pesem od kmestva«. Prva kitica te pesme glasi 
(pravopis izdanja iz g. 1807 ostavljam): 

,,Vfi Stani na Sveiti potrebni nam fo; 

Pred vlemi pa Kmeftvo Gofpodftvo, Mefhtvo; 

Gofpodftvo nal vifha, to Kmeftvo redi. 

To Mefhtvo naf Steso k- Nebefam viizhi. 

Gofpodftvo, no Mefhtvo jaf ’s Misli puftim 
Le famo to Kmeftvo pofebno zhaftim, 

Podfhtenja je vreden to kmetizhki Stan, 

Da fe enmi Kmeti prigliha Bog fam”, 

a zadnja dva stiha pesme glase: 

»En pridni je vreden Sto zentov zlata! 

Ja v- sobe mi pluni, zhi menje vala«. 

Pesma je kasnije štampana u oba izdanja Volkmerovih 
pesama koja imademo, u izdanju Antuna Murka: »Fabule ino 
Pesmi« (Gradec 1836, str. 137—140) i u izdanju dr. Jožefa Paj- 
ka: »Leopold Volkmer, veseli pesnik Slovenskih goric« (Mari¬ 
bor, 1885, otisak iz »Popotnika«, str. 37—39), gde je (ali u novoj 
ortografiji) štampana po knjižici iz god. 1807. Kako je baš ta 
pesma odgovarala izvesnom pravcu slovenačkog života pre 100 
godina, vidi se iz toga što je ona, već pre god. 1836, bila, doduše 
u nešto promenjenom obliku, uzeta u dve zbirke slovenačkih 
štajerskih ili koruško-štajerskih pučkih pesama. God. 1827 dao 
joj je Petar Dajnko, u ono vreme kapelan u Radgoni, prvo 

mesto u svojim »Posvetnim pesmima med slovenskim narodom 
na štajerskem«, štampanima u Radgoni (»Sto ino pedeset po- 
svetnih pesmi itd.«), a ona se nalazi i u zbirci pučkih pesama 
koje je izdao celovački profesor Matija Ahacelj 1833 u 
Celovcu pod naslovom »Pesme po Koroškim ino štajerskim zna¬ 
ne« (drugo izdanje 1838, treće 1852 i opet 1855), duhovni otac 
toj zbirci bio je Antun Slomšek. 

Karakteristično je da se ime pesnika Volkmera ni ovde 
(kao ni kod Dajnka) ne navodi nego se pesma u toj zbirci ozna¬ 
čuje kao »iz stare predelana«. Pod utecajem te je pesme 
spevao svoju »Pohorsku« pohorski pučki stihotvorac (Pohorje 
kraj Maribora) Juraj Vodovnik (pesma je njegova štam¬ 
pana u »Novicama 1854, 27 sept.). Ahacljeva-Slomškova prerada 
pesme štampana je kao »Narodno blago« pod naslovom »Kmet¬ 
ski stan« u »Slovenskim Večernicama« (Družba sv. Mohorja) 
za god. 1880, kao pesma koja se je našla zapisana u jednome 
selu kraj Idrij e, dakle u bivšoj Kranjskoj. I baš te je godine 
izdavaču Volkmerovih pesama dr. Josipu P a j k u u Ljuto - 
meru, dakle u Volkmerovom rodjenom mestu, pevala pesmu 
neka ženska te rekla da je ta pesma jako omiljena*. Iz svega se 
vidi kakvu životnu snagu je imala Volkmerova »Pesem od 
kmestva«.** 

Isporedite sad prvu kiticu Volkmerove pesme, tako popu¬ 
larne naročito kod štajerskih Slovenaca, i zadnja dva stiha 
zadnje kitice sa dotičnim mestima Forkova zlatarskog teksta i 
reći ćete odmah: To je ista pesma! 

Ali jednaka nisu samo ta mesta, koja, primera radi, ovde 
štampam, jednake su u Volkmerovu i Forkovu tekstu sve ostale 
kitice — sa jednim izuzetkom! Volkmerova pesma imade 13 
kitica, a Forkov tekst ih imade 14 — na predzadnjem, na 13 
mestu imade Forko jednu kiticu koje kod Volkmera nema. Ta 
Forkova kitica glasi: 

Zmed deset nijeden, ki čuvati zna 
za leta buduća ka nastanu zla, 
svog vina, ko dobil, tak spi je on vse, 
da k fašenku z njega vre nema kaplje. 


* U 80-tim i 90-tim godinama prošlog je stoleća jedan od imuć¬ 
nih seljaka u mojoj rodjenoj župi (Sv. Juri na šćavnici), seljak Vrb- 
njak u selu Krabonošu »posle drugog pola litra vina«, voleo zapevati: 

»Pa kaj bi gospod brez kmeta začel, 
će ne bi kmet delal, za njega skrbel, 
cigar bi moral dati v kraj, 
pa delati začeti kaj, horajde! 

Prva dva od tih stihova potsećaju na svršetak druge Volkme¬ 
rove kitice. 

** Držim da nije slučaj što je iz primerka Ahacljevih »Koroških 
in štajerskih pesmi« (1852 ili 1855) koji je danas moj, neko istrgao 
baš one stranice gde se je nalazila pesma »Kmetiški stan«. 

Kad snehu dopelja, na gosti vse da, 
ter nikaj ne gleda na zadnja kola; 
vu zimi potroši on letinu vsu, 
pri delu pak strada prav potlam v letu. 


Kao što vidimo, ta Forkova kitica je kritika lakoumne ra¬ 
sipnosti seljaka. Te kitice nema ni u jednom, ni štampanom ni 
rukopisnom, primerku Volkmerove pesme te možemo zato za¬ 
ključiti da je u njoj nikada nije bilo; kitica je dakle Forkova 
(ili kojeg drugog kajkavsko-hrvatskog stihotvorca). Priliku za 
umetak takve kitice, u kojoj se kritizira jedna seljačka mana, 
dala je, to je istina, Volkmerova pesma; i ona imade naime 
nešto kritike seljačkog života, i to baš u 11 i 12 kitici, dakle 
u kiticama koje stoje pred umetnutom Forkovom. 

Sa izuzetkom one kitice Forkov se tekst, većinom reč po reč, 
slaže sa Volkmerovim tekstom te o njihovoj identičnosti ne 
može biti nikakve sumnje. I naslovi se slažu, Forkov naslov: 
»Od kmetskoga stališa preštimanja« znači isto što 
i naslov Volkmerove pesme u naslovu njegove knjižice »Hvala 
kmetičkega stana itd.« (1807). 

Kaošto nije sumnjiva identičnost Forkove i Volkmerove pe¬ 
sme, tako ne može biti sumnjivo ni to da je slove- 
načka pesma izvornik a kajkavska hrvatska 
zlatarska popevka njezina prerada (zapravo izraz 
»prerada« ovde nije sasvim na mestu, jer je Forkov tekst isti 
tekst kao i Volkmerov, samo je jezično malo poKajkavijen, 
zagorskom govoru prilagođen). Zašto ne možeTbiti o tome sum- 
nje? O Volkmerovom tekstu imademo podatke, koji njezin po¬ 
stanak meću daleko pred god. 1807, kad je ona već štampana 
(zlatarski tekst je rukopis ostao): u jednom štajerskom prepisu 
Volkmerove pesmi dodaje joj se godina 1795, a drugo vrelo nam 
govori da je Volkmer tu pesmu ispevao već god. 1789. Našao se 
je jedan prepis pesme (u Volkmerovu jeziku) u Hrvatskoj,* a 
nije se našao kakav hrvatsko-kajkavski tekst te pesme gde 
u štajerskoj. I formalna analiza tekstova pokazuje da je 
Volkmerov tekst prvotan. Stihovi Volkmerove pesme 
imadu sasvim sređen ritam, i to ovaj: — /ww — /^w— (si¬ 

stem jampsko-anapestovski), u zlatarskom je tekstu ritam ne- 
sredjen, samo neki se stihovi mogu tako skandirati kao Volk¬ 
mer ovi. 

Prema svemu tome treba reći: Volkmerova popev¬ 
ka širila se ne samo u Slovenskim Goricama 
(dakle u štajerskoj) nego i u susednoj Hrvatskoj. 
Ime autora pesme Forko ne spominje; možda ga nije ni pozna- 


je u+kovta)* 




vao kao što ga nisu poznavali neki ni u bližem zavičaju Volk¬ 
merovu te su pesmu prepisivali kao »staru«, kao pučku po- 
pevku. To »putovanje« Volkmerove pesme u Hrvatsku dobro se 


To je već spomenuti tekst koji se je našao u ostavštini zagre¬ 
bačkog kanonika Marka Mahanovića. 

slaže sa općom činjenicom da je slovenačka popevka od vaj- 
kada bila popularna u kajkavskoj Hrvatskoj pa i danas veselo 
društvo u Zagrebu veselu uru jedva provodi bez slovenačke po- 
pevke (o tome više dole!). 

Mesto »putovanja« Volkmerove pesme htelo mi se napisati: 
»romanje«; romari, pravi romari bili su u prošlosti med ju oni¬ 
ma koji su štajerski svet sa Hrvatskim Zagorjem vezali u jednu 
celinu. Ka Majci Božjoj Bistričkoj dolazili su — barem još pre 
jedno 30 godina — i Slovenci iz Slovenskih Gorica, i romali 
su ka Majci Božjoj Bistričkoj baš preko Zlatara, što bi bilo 
prirodnije misliti nego da je baš na taj način Volkmerova pe- 
sma došla u Zlatar (sa romarima su često dolazili i svećenici 
pojedinih župa)! 

Treba uvažiti i to da su pojedini svećenici u Hrvatskom 
Zagorju bili rodom iz susedne štajerske, kaošto su opet poje¬ 
dini Hrvati bili svećenici med ju Slovencima.* 

Ovde ću navesti jedan specijalan slučaj kojim bismo mogli 
tumačiti prelaz Volkmerove pesme iz pokrajine štajerskog Ptuja 
i Ljutomera u Hrvatsku. 

Ladislav pl. Forko, zlatarski župnik, koji je Volkmerovu pe- 
smu uzeo u svoju zbirku popevaka, rodjen je u zlatarskoj župi 
samoj, i to u selu Ladislavce (prema Fancevu »Savr.«, 426, go¬ 
dine 1754). Bio je župnik i arhidiakon u Zlataru od 4. jan. 1787 
do svoje smrti 16 dec. 1825, dakle skoro 39 godina, a pre 1787 
bio je istotamo kapelan 8 godina, prema tome je bio u Zlataru 
svećenik 47 godina (uopće je službovao samo u Zlataru)**, u 
svakom pogledu Zlatarčan. Izveštava se da je škole učio u 
Zagrebu i Beču. Vežući te mršave podatke iz njegova života, 
u kojima nam fale pojedinosti, detalji, sa jednako mršavim po¬ 
dacima o životu Leopolda Volkmera ne nalazimo ništa što bi 
pokazivalo na kakve lične veze izmedju jednoga i drugoga.*** 

Ali imademo takve veze u njihovoj okolini. Treba tu upo¬ 
zoriti na Antuna Krizmanića, brata Ivanu Krizmaniću, 
od 1792—1818 župniku u Sv. Ivanu Začretje kraj Krapine, od 
1818 opatu u Mariji Bistrici, poznatom prijatelju Iliraca. Antun 
Krizmanić, r. 1773 ili 1776, bio je 24 jan. 1796 (sigurno za god. 
1795/96) kao bogoslov I godine imatrikuliran u Gracu, kao sve¬ 
ćenik služio je u mariborskom okrugu, nekako od 1801—1802 u 
Mariboru kod slov. crkve, nekako od 1802 u Hočama kraj Mari¬ 


* Na pr. u Rogaškoj Slatini od 1799 — 1803 Juraj Nemčić, rodom 
iz varaždinske županije, istotam iza njega Matija Marković, Luka 
Bušić itd. 

** Te mi je podatke vrlo ljubazno dao veleč. g. Ivan Mihelčić, 
današnji zlatarski dekan. 

*** Vršnjak Forku bio pak je na pr. Matija Cholich, Središćanin 
(1753—1836), koji je gimnaziju učio u Varaždinu te bio zaredjen 
1777. Zvao se zapravo čolik (čulek), ali je već kao djak svoje pre¬ 
zime promenio u »Ciolich« držeći da je u srodstvu sa hrvatskom ple¬ 
menitom porodicom tog imena. 

bora, od 1805 kod Marije Snežne (bliže Mure u Slov. Goricama), 
dok 1816 nije prešao u Ptujsku Goru (blizu hrv. granice). Kad 
je Volkmer štampao svoje dve pesme, medju njima »Pesem od 
kmestva«, bio je Antun u Mariji Snežnoj, gde ga je 1811 posetio 
brat Ivan. U godinama pre 1823, kad je zlatarski Forko spre¬ 
mao za štampu svoju zbirku pesama, medju njima i pesmu »Od 
kmetskoga stališa preštimanja«, bio je Ivan Krizmanić njegov 
sused u Mariji Bistrici, a Ivanov brat Antun Krizmanić u ne¬ 
dalekoj štajerskoj Ptujskoj Gori. (Usput spominjem ovde još 
i to da je biskup Maksimilijan Vrhovac, barem jedanput, naime 
god. 1812 putovao kroz Ptuj, i to sa sabora u Požunu. Uopće se 
ie iz Hrvatske vrlo često baš preko Ptuja putovalo u Gradac.) 

Nije bilo u nacionalnom pogledu više gluho tamo uz Dravu 
u štajerskoj. Na jednom sastanku u župnom dvoru u Sv. Urba¬ 
nu nad Ptuj em 1803 većala su devetorica rodoljubivih svećenika 
(»alle ex ordine Levi«) o »organizaciji« slovenaćkog jezika, o 
spisivanju rečnika, pravopisa i gramatike. Jedan od učesnika 
štefan Modrinjak, r. u (Dravskom) Središću, koji je niže gimn. 
razrede i I humanitet svršio u Varaždinu, predložio je pravo¬ 
pis prema hrvatskom, t. zn. kajkavskohrvatskom uzorcu. Uz 
Modrinjaka i domaćeg župnika Mravljaka učestvovao je u sa¬ 
stanku i mladi svećenik Ivan Narat, rodjen 1777 u Hočama. 
Imena ostalih učesnika ne poznajemo; jako je verojatno da 
je na sastanku bio i Volkmer, god. 1803 župnik u Vurbergu 
kraj Ptuja.* Nije li možda i Antun Krizmanić bio na sastanku? 
Svakako se je Krizmanić poznavao i sa Modri- 
njakom i sa Naratom. Modrinjak je bio istog dana kao 

1 Antun Krizmanić, imatrikuliran na univerzitetu u Gracu (ali 
još kao slušač I godine filozofije, logike); nato su oni barem 

2 godine morali biti kolege u gradačkoj bogosloviji (i ako nisu 
bili u istom godišnjaku); u isto je vreme bio bogoslov u Gracu 
i Narat (ordiniran 5 apr. 1801), s kojim se je Krizmanić bez 
svake sumnje i iz Hoča poznavao. Kad je Narat bio gradski 
kapelan u Mariboru (1801—1804), bili su sa Krizmanićem sebi 
tamo drugovi. 

Kako je nacionalno svestan bio štefan Modrinjak, koji 
je po jezično-narodnom shvatanju bio »Hrvat«, pokazuje nje¬ 
gova širokoslavenska »Molitva na božicu Slovenku« (1811) i 
njegova nacionalističko-agresivna čestitka »Amico Zvetkoni« 
(1813, Vraz, Dčla, II, 136). 

Antun Krizmanić ulazi dakle u sredinu slovenačkih rodo¬ 
ljubivih svećenika uže Volkmerove domovine te bismo zato mo¬ 
gli u njemu naslutiti jednoga od onih koji su, možda preko 
Ivana Krizmanića, Volkmerovu popevku nosili u Hrvatsku. 

Interesantna je rukopisna varijanta Volkmerove pesme 
koja se nalazi u mariborskoj »študijskoj knjižnici« kao vlasni - 

* O tome moj članak u »Ljublj. Zvonu« XXIV. (1904), 693—694 
i moja rasprava: »Iz prvih časov romantike« u ČZN« (Maribor), 1905. 

štvo tamošnjeg »Zgodovinskoga društva«. To je rukopis već spo¬ 
menutog štaj ersko-hrvatsko-kaikavsk og pesnika štefana Mo- 
drinjaka, pravopis je kajkavskohrvatski (naslov pesme: »Kme- 
tichki ztalifs«Varijan ta je (to se može za sigurno držati) delo 
Mođrinjakovo. Priredjivač je đelomice prometno - jezik pesme; 
nekojesiT promene takve da bismo ih mogli razumeti iz Mo- 
drinjakova lokalnog domaćeg govora, a neke su očito već kaj- 
kavsko-hrvatske, tako na pr. forme: kažeju, delaju, bude (budi, 
buš), dušu, dalje reći: terh, ar (2 puta), onda, kaj godi, gdo 
goder, još, alduje, črleni... Jeli Modrinjak te prom ene izveo- 
zato što je, medju svojim užim zemija"čima, načelno bio Hrvat 
ili ih je iz vr§io_ zato da~b1~se pesma tim lakše širila preko 
Drave? '--—--- 

UzT svetovne svećenike i redovnike (franjevce), često bivše 
djake varaždinske gimnazije, koji su ne samo zajedno učili ne¬ 
go znali zajedno i »dobre volje« biti, uz hrvatske plemenitaše 
koji su učili na gimnaziji u Rušama nad Mariborom (braća 
Patačić 1694, jedan Patačić 1705, grof Drašković 1721, dva brata 
Draškovića 1723) ističem ovde i prosti narod, koji je, razume se, 
u svakdanjem životu i zbog svakidašnjih potreba veze imao i 
preko provincijalno-političkih granica (Na pr. su štajerci vin- 
cilire često uzimali iz Hrv. Zagorja). 

Iz svega toga se vidi da nije nikakvo čudo što je Volkme- 
rova pesma došla i u Hrvatsku, a vidi se i to da ovaj »štajerski 
župnik« gospodina Fanceva nije bio nikakav »saradnik« zlatar¬ 
skog župnika Forka, kako ga g. Fancev nazivlje —uostalom,što 
konkretno je g. Fancev mogao misliti kad je govorio o jednoj 
takvoj »saradnji«? — nego je onaj štajerski župnik bio autor 
pesme, a Forko onaj koji je Volkmerovu pesmu jezično samo 
nešto preuredio te dodao jednu kiticu u kojoj je još naročito 
kritizirao seljaka. 

Sve što g. Fancev ističe kao kulturno-političku karakteri¬ 
stičnu odliku pesme, sve to ide pre svega u prilog, u slavu jed¬ 
nog štajerskog suseda Hrvatskoga Zagorja. Ali je za zlatarskog 
Forka dobar znak što je držao za korisno da tu pesmu popula¬ 
rizira medju svojim užim zemljacima. 

Gosp. Fancev hteo je da na toj tobože hrvatsko-zagorskoj 
pesmi sagradi jednu separatističku kulu, ali mu se ta kula, 
kaošto vidimo, srušila — pesma je jedan dokaz više za našu 
narodnu zajednicu. 

Onaj »štajerski župnik« kojega g. Fancev samo onako usput 
spominje kao nekakva Forkova saradnika, za kojim se g. Fan-_ 
cevu_nije činil o vredno ni tragati, postao je za~njega i za nje¬ 
govu »kulu« fatalan. — 

Pitanje teksta zlatarske pesme »Od kmetskoga stališa pre- 
štimanja« nesumnjivo je rešeno. Preostaje nam još melodija. 
Forko nam je ostavio i melodiju po kojoj se je ta pesma pevala 
ili bi se mogla pevati. Pesmi je dodao primedbu: »Na notu: Vu 

zime gorica«, a tako počinje pesma koju on malo pre naše pe¬ 
sme navodi pod naslovom »Od skrbnosti mužeka pri 
trsja delanju«; jer nam Forko potonje pesme melodiju 
navodi (»Zbornik«, 96), znamo na kakvu melodiju je Forko kod 
pesme »Od kmetskoga stališa preštimanja« mislio. 

Iz te melodije podaj em ovde početak: 

Vu n - mi po - n-cs g/u - ho- ko iaspi pro-tu-let na to pU-na nju te po ibu di 

Taj komad melodije odgovarao bi ovim rečima Forkove pe¬ 
sme »Od kmetskoga stališa preštimanja«: 

»Tu na svetu potreben je stališ vsaki, predvsem pako mešnički, 
gospodski, kmetski«.* ** 

Poznajemo i jednu melodiju Volkmerove »Pesmi od kme- 
stva«. U dodatku već spomenutih Ahacljevih »Pesama po Ko- 
roškim ino štajerskim znanih« iz god. 1833 (Nemački predgovor 
tog prvog izdanja datiran je 10 juna 1932) i u svima njihovim 
daljim izdanjima nalazi se, uz melodije drugih pesama te zbir¬ 
ke, i melodija pesme »Kmetiški stan«. Ta melodija glasi: 

podstvo z mestvam**. 


* Broj slogova u stihovima jedne i druge Forkove pesme nije 
uvek isti; u gore navedena prva dva stiha imade prva pesma 11 od¬ 
nosno 12 slogova, druga pak po 12 stihova. U daljih 6 stihova prve 
kitice imade prva pesma 11, 11, 12, 11, 11, 11 stihova, druga pak 11, 
11, 11, 10, 11, 11. — O napevima, kojih se u Forkovoj zbirci nekoliko 
nalazi, napisao je g. Dr. Dragan Plamenac informativan dodatak 
publikaciji g. Fanceva; g. Plamenac je napeve Forkove zbirke i ritmi- 
zirao. O svojoj ritmičkoj interpretaciji tih popevaka kaže g. Plame¬ 
nac da »može imati samo značaj prijedloga bez apsolutne oba¬ 
vezne snage (»Zbornik«, str. 166). Specijalno kaže o ritmizaciji baš 
popevke »Vu zime gorica« i »Od kmetskoga stališa preštimanja« 
(168): »Ovaj je napjev izuzetno i u dvodijelnoj mjeri, ali čini se da 
je prijedlog ritmiziranja na trodijelnoj mjeri prirodniji i adekvatniji 
tekstu...« 

** Po dva Volknerova stiha čine u Ahacljevoj zbirci jednu kiticu, 
gornji zapis melodije je melodija jedne kitice. — U prvom izdanju 
Ahacljeve zbirke (1833) ritam je melodije označen sa: 3/4. 

Ta melodija Volkmerove pesme i gornja zlatarska melodija 
imadu isti ritam, dosta veseli karakter. Dalje neka tu govore 
muzički stručnjaci! 

što se tiče autorstva melodije Volkmerove pesme, mo¬ 
gla bi ona biti jedna od onih melodija koje je složio Volkmerov 
mladji zemljak, učitelj Andraššef (1795—1871). šef, od 1821 
dalje učitelj kod Kapele nad Radencima, složio je nekim pučkim 
popevkama »pevoglase«, i to svakako u vremenu do god. 1825, 
kad je Petar Dajnko, kapelan u Radgoni, dakle šefu sused, 
pripremao zbirku popevaka sa melodijama za bečku »Gesell- 
schaft der Musikfreunde des osterreichischen Kaiserstaates« 
(ali je Dajnko izdao samo tekstove, gore već spomenute »Po- 
svetne pesmi med slovenskim narodom na štajerskem«, 1827, 
u uvodu toj knjizi, pisanom 10 nov. 1825, Dajnko govori o »pevo- 
glasima kere je Andraš šef spisal«). Tako bismo sa tim melo¬ 
dijama došli u blizinu zlatarskoj godini 1823. šteta što su se te 
melodije izgubile te zato ne možemo o svemu tome ništa više 
reći.* 

Budući da Forko kod pesme »Od kmetskoga stališa prešti- 
manja« (kod njega pesma br. 18) pokazuje na melodiju pesme 
»Od skrbnosti mužeka pri trsja delanju« (kod njega br, 13), 
mogli bismo misliti, prvo: da je ona pesma god. 1923 bila već 
popularna, a drugo: da je druga pesma bila još popularnija,- 
pa valjda i starija. Ali sasvim sigurno nije ni prvo** ni drugo***. 

Ovde dodajem nešto o pesmi »Od skrbnosti mužeka itd.« 
kao takvoj, t. j. o njezinom tekstu, čini mi se moguće da se 
je Forko (odnosno: kogod je njezin autor) kod te pesme ugle- 
davao u Volkmerovu pesmu. Pesma glasi (»Zb.«, 96): 

»Vu zimi**** gorica gluboko zaspi, protuletna toplina nju lepo 
zbudi; pohađja nju mužek, okolo gledi, ter počne zdihavat, kak kesno 
rodi. Zgledava trsiče, je li jošče žive, je V njemu naškodel ljut veter 
v zime. On kolje skup zvaža, vu kleti sedi, v lagev nalukava, je V 
jošče piti (rep.) 


* Pajek, koji drži za sigurno da je šef komponirao i Volkmerove 
pesme, piše u uvodu svoga izdanja Volkmerovih pesama (1885), str. 
12,: »Kakor se mi je iz Središča poročilo, so dediči šefovi njegove 
napeve k Volkmerjevim pesmim sicer dolgo hranili, a zdaj je vse 
izginolo« (Andraš šef je bio iz jedne učiteljske porodice, koje su čla¬ 
novi u drugoj polovici 18 i u prvoj polovici 19 stoleća kao učitelji 
radili u (Dravskom) Središću i u susednim mu župama; po svoj je 
prilici otac Andraša šefa 1780 učio prvi razred gimnazije u Va¬ 
raždinu). 

** Forko primećuje pod naslovom pesme: »Od kmetskoga stališa 
preštimanja« (br. 18): »Na notu: Vu zime gorica, ut supra br. 13«. 
što znači to? znači li da se prva pesma (br. 18) već peva na tu notu? 
ili znači: neka se peva? (ili: može da se peva?). 

*** Forko je možda iz kakvih redakcionih razloga n a- 
pred metnuo pesmu »Od skrbnosti mužeka itd.« te kod nje zabele- 
žio melodiju. Taj redakcioni »napred« ne treba da znači da se 
je pesma br. 13 zbilja na tu melodiju ranije pevala nego pesma 
br. 18. 

**** Na. str. 100: »Vu zime...« 

(Dotle je tekst u »Zborniku« štampan pod notama, a dalje 
su kitice od po 2 retka:) 

Kad sušca nastane to lepo vreme, 
z delom se muž pašči, težaki vrve. 

On reže, on kolji, s kopjum se hiti, 
pred’ trsa priveže, kak pup je dobi. 

On boga prav moli, v letu se boji, 
da tuča ne tere, kak v zraku grmi. 

Ne čaka Miholja, vre ide on brat, 
ter huška po polju, kad pil grozdja sad. 

Stihovi pod notama tvore jednu kiticu (zato su note baš 
za te stihove metnute), bila bi to jedna kitica od 8 stihova. 
Ako spojimo četiri kitice od po 2 retka u jednu kiticu, dobijemo 
istotako kiticu od 8 stihova, faktički imade dakle ova pesma 
dve kitice po 8 stihova, dakle takve kitice kakve imade Volk- 
merova pesma; stihovi su jedanajsterci (osim dvaju koji imadu 
po 12 slogova), dakle su sasvim jednaki Volkmerovim stiho¬ 
vima; po ritmu (W“o^/—ili: ^—/^^—/^/^ ^ —) i p 0 
parovima rima slažu se zlatarska pesma i Volkmerova. 

Ta zajednica forme obeju pesama je svakako napadna, tim 
napadni ja što te forme u drugim popevkama »Hrvatske dobro- 
volje« nema. 

Upozoravam još na jednu zajednicu: u zlatarskoj pesmi 
»Od skrbnosti mužeka itd.« u brzom se tempu nabrajaju poslovi 
»mužekovi« u vinogradu, u Volkmerovoj se pesmi (naročito u 
kiticama 4, 5, 8, 9) u jednako brzom tempu nabrajaju poslovi 
kmeta-seljaka na polju, u vinogradu i drugde.* Kod ustalji- 
vanja porekla pesme »Od skrbnosti mužeka pri trsja delanju« 
biće važno i to što nije poznat kakav drugi prepis te pesme 
nego samo Forkov tekst.** 

Ustaljujući slovenačko, Volkmerovo autorstvo Forkove pe¬ 
sme »Od kmetskoga stališa preštimanja« nismo još ništa rekli 
o tome: koliko je Volkmer sam u toj pesmi originalan i koliko 
je možda i on zavisan od drugih vrela, od kakvih nemačkih 
pesama prosvetnih vremena 18 stoleća, na pr. od pesmarica 
kakva je bila »Mildheimisches Liederbuch« Zacharije Beckera 


* U jednakom se tempu nabrajaju mužekovi poslovi u vino¬ 
gradu u popevci »Nikaj na svetu lepšega ni« (u Forkovoj zbirci pod 
br. 14, dakle odmah iza popevke »Od skrbnosti mužeka«, koja je br. 
13), a i u slovenačkoj narodnoj pesmi (štrekelj, Slovenske Narodne 
pesmi, III 338—339: »Vinograd bom obdelaval«). Isp. i pesmu kod 
Dajnka (1827), str. 28—30: »Triiden kmet«. — Ako u hrvatskoj pesmi 
»vu zimi gorica gluboko zaspi«, a u slovenačkoj (štrekelj, III, 345, u 
nekoliko varijanata) vinska trta »po zimi spi«, sličnost je tih izraza 
u stvari samoj osnovana. 

** Fancev u »Savr.«, 429. 

(1799, Gotha) u kojem se (izdanje od 1804, 226) nalaze i 
ovakvi stihovi: »Ein Bauer ist ein Ehrenmann, er bauet- um 
das Feld, Wer einen Bauer spotten kann, ist mir ein schlechter 
Held«. Tu je pesmaricu upotrebljavao na pr. Valentin Sta¬ 
ni ć, slovenački pesnik Volkmerova pučkog karaktera, kanonik 
u Gorici; u pesmarici što ju je izdao u Gorici 1838 nalazi se 
pesma »Kmetovski stan (Poleg nemškiga)« — preštampao ju 
je onda Bleiweis u svojim »Kmetijskim in rokodelskim Novi- 
cama« 1843, br. 3 (19 jula) — koja glasi: 


Stan kmeta vredin je časti, 
za nas kmet trudi se; 
kdor kmeta stan zasramoti, 
sam malo vreden je. 

še pred, ko solnce gori gre, 
že dela kmet terdo, 
in stri, kar vsakim’ k priđu je: 
veselje mu je to. 


V obraza potu kmet vdobi 
svoj živež ino da 
tud mestam ljubi kruh; s’cer bi 
povsod le lakot b’la! 

De vreden je, naj vsak spozna, 
stan kmetov vse časti! 

Kdo ve, kje bi dežela b’la 
de kmet nje ne redi? 


II. 

„HRVATSKA DOBROVOLJA” 

Dosada sam govorio samo o jednoj pesmi, o Volkmerovoj 
pesmi »Od kmetskoga stališa preštimanja«, sad prelazim k »Hr¬ 
vatskoj đobrovolji« uopće. 

Moglo bi se čudno činiti što je pesma »Od kmetskoga sta¬ 
liša preštimanja« štampana u jednoj publikaciji kojoj je na¬ 
slov »Hrvatska dobrovolja«. 

Spoljašnji povod za to dala je g. Fancevu Forkova zbirka 
popevaka (1823); u toj se zbirci, koju je g. Fancev uzeo za 
osnovu svoje publikacije, uz razne prave popevke i napitnice 
nalazi i Volkmerova pesma, a u predgovoru svojim »Popevkama« 
Forko označuje kao prvu svrhu svoje zbirke »z vugodnem po- 
pevanjem horvacku dobrovolju obuditi«.* 

Ali g. Fancev je »Forkovu zbirku učinio osnovom svoga 
izdanja poezije ,horvatske dobrovolje’ s jednog idejnog raz¬ 
loga, naime »s razloga, što se u njenim pjesmama ogleda u raz¬ 
nim varijantama jedna naročita strana intimnoga života našeg 
hrvatskog društva ne samo u onom času pred stotinu godina, 
već zacijelo i za više vjekova unatrag, a prema tome u toj je 
poeziji sadržana grad ja i za studij hrvatskog narodnog 
folklora uopće« (»Zb.« 67). 

Da se g. Fancevu radi samo o folkloru kao takvom, on, po 
svoj prilici, tih reći ne bi podvukao; on je s tim »folklorom« 
očito spojio jednu tendenciju, kaošto se naročito vidi iz 
njegovih izvoda u »Savremeniku» od str. 427 dalje. 

Sad da vidimo najpre kako je s tim hrvatskim folklorom 
koji je sintentiziran u izrazu »hrvatska dobrovolja«! 

Nešto neprilike pravi taj izraz g. Fancevu; »Ak. Rj.«, koji 
se glavno ne obazire na kajkavštinu, imade malo primera za 
izraz »dobra volja«, ali g. Fancev dokazuje da se »riječi dobra 
volja kao obilježje jednog naročitog vesela duševna raspo¬ 
loženja u hrvatskoj kajkavskoj sredini« upotrebljavaju već od 


* Drugi, veći deo popevaka Forkove zbirke su napitnice iz »Pro- 
tokoluma Grešićeva« (Juraj Grešić, župnik u Pušči, r. 1779, t 1841). 

J£Tr- 

vajkada (»Zbornik«, 71), i zbilja ima tog izraza u značenju o 
kojemu nam se ovde radi, više baš i u zbirkama popevaka koje 
je g. Fancev publicirao. 

Ali uzalud veselje onima koji bi se radovali čuj ući da je 
izraz »dobrovolja« (dobra volja) nešto specifično hrvatsko, na¬ 
ročito specifično kajkavsko-hrvatsko. Taj je naime izraz »dobra 
volja« u značenju »ugodna i vedra raspoloženja« uz čašu vina 
i uz popevku kod Slovenaca jedan sasvim običan 
izraz, izraz koji je u tom značenju sigurno u svi¬ 
ma slovenačkim zemljama poznat. Neka g. Fancev po¬ 
gleda u Pleteršnikov rečnik sub »volja«! tamo će naći pri- 
mere kao: kakšne volje si bil? wie warst du gelaunt? biti do¬ 
bre, vesele, židane volje..., široke volje, praznične volje, biti 
slabe volje, n a dobro voljo vabiti, zu einer Freudenfeier einla- 
den itd. A sad da citiram odmah jednu"slovenačku popevku 
dobre volje: 

Sladko vince piti 
to me veseli, 
dobre volje biti 
svoje žive dni. 

U popevci o »Bleškom jezeru« (avtor K. Hueber, 1848) 
igraju čak i ribice »dobrovoljni ples«.* 

Ko bi hteo imati primere za izraz »dobra volja« iz slove- 
načkih narodnih popevaka, neka pogleda u štrekljeve »Slo¬ 
venske Narodne pesmi« III., na pr. str. 375, 380, 394, 396, 407... 
I u popevkama koje je Petar Dajnko god. 1827 izdao a koje ima- 
du elemente i narodnih pesama u sebi nalazimo izraz dobra 
volja, na pr.: »Vsi veselo pojejo, ino dobre volje so«.** I u 
Ahacljevim pesmama (1833) imade popevka dobre volje, jedna 
imade čak i nadpis: »Dobra volja«***. I Slomšek imade u »Drob- 
tincama« (I, 1846) »pesme za dobro voljo«, medju njima baš 
i pesmu »Gorica«: »Nikdar na sveti boljšega ni kakor gorica, 
ki vince rodi«. 


* G. Fancev je za naslov svoje publikacije uzeo složenicu »do¬ 
brovolja« (dakle ne dve reči: dobra volja), valjda zato što je Forko 
upotrebio tu složenicu u uvodu svoje zbirke. U popevkama samima, 
publiciranim od g. Fanceva, nalazim složenicu samo jedan put (»Zb.«, 
144); na svima drugim mestima je »dobra volja« (128, dobru volju 
115, 117, 127, 129, 164, za dobru volu 144, dobre volje 106, 107, 118, 127, 
129, 130, 132, 135, 148, 149, 150, 154, 156, 157, 160, genetiv je dakle 19 
puta). Složenic a »dobrovolja« nije stvorena baš u duhu na šeg jezik a. 
U slovenačkim primar ima j e nema ni -jedan put. 

** U predzadnjoj kitici popevke: »Triiden kmet« (Umoran se¬ 
ljak). Pesme dobre volje, i to seljačke dobre volje, uz onu, jesu 
u toj zbirci još »Vinogradnik« (str. 95—96) i popevke do str. 106, 
onda »napitne pesmi«, 110—113. U četvrtoj »napitnoj pesmi« se na¬ 
lazi izraz » mož efc«. Upozoravam posebe na popevku: »Horvački goli- 
baš na^svojega soseda« (str. 105). 

*** Popevke dobre volje nalaze^ se u tom izdanju, uz gore nave¬ 
denu (68—70), još na str. 70—75, 75—78. 

Kaošto dakle vidimo, ne može se u izrazu »dobra volja« 
tražiti nešto specifično hrvatsko; i izraz i »folklor« koji je tim 
izrazom označen ujedno su slovenački, t. j. stojimo opet pred 
jednom potvrdom narodnog jedinstva, a nikako pred potvrdom 
toga što bi g. Fancev hteo da dokaže.* 

I u publikaciji g. Fanceva samoga, o kojoj ovde govorimo, 
nalazimo ne jednu potvrdu da je »dobra volja«, taj naš folklor, 
zbilja naš zajednički folklor. 

Da vidimo nekoliko takvih primera, i to najpre primera 
koji pokazuju da je popevka, istina, nastala medju Slovencima 
ali je ona prešla i u Hrvatsku, dakle išla istim putem na ko¬ 
jemu smo videli Volkmerovu »Pesem od kmestva«. 

Da g. Fancev nema političke tendencije, koja ga drži u 
izvesnim granicama, njega bi — uz »štajerskog župnika« — 
ipak u njegovoj vlastitoj gradji, publiciranoj u »Zborniku«, što¬ 
šta moralo uputiti da pogleda preko plota. Forko je kod svoje 
druge pesme (str. rt pripisao da se ona peva »na notu: De- 
laj delaj, ljube a pušlec!« To je jedna širom poznata 
slovenačka narodna pesma; štrekelj imade (II, 269 si.) jako 
mnogo varijanata te ljubavne popevke iz raznih slovenačkih 
krajeva (iz štajerske, Kranjske, Goričke i Koruške); obično se 
danas popevka peva sa početkom: Delaj, delaj, dekle, pušlec«, 
dakle dekle mesto »lubea«, ali imade i varijanata sa »ljubca« 
(tu reč imade Forko). Nema nikakve sumnje da je ta popevka 
nastala u BtoiiTonaižkoij (već »rožmarin nemški« i »nagelj rdeči«, 
koji se nalaze u većini varijanata, i navodjenje Kranjske, Gor¬ 
nje štajerske, Koruške, Celovca, Kanala tomu su izraziti dokaz). 
Varijanta varaždinska koju navodi štrekelj (II, 272, zapisao ju 
je M. Valjavec) pokazuje samo da je ta popevka zbilja bila 
prešla i u susednu Hrvatsku, i Forkova primedba (1823)_^o- 
kazuje da je ta pesma sa svojom melodijom već barem u po- 
četku 19 stoljeća u Hrv. Zagorju bila popularna. 

Hrvatsku i slovenačku^ fali l e ■ reć ' j^oclavon e to »dobru 
volju« spaja i na pr. napitnica koju g. Fancev navodi na 
str. 133 »Zbornika« (iz »kanconijera Nikole šafrana od god. 
1800 [?]«), u kojoj nalazimo ove stihove: 

Ako (moj mili) vumre, skopajte mu jamu 
pod te vinske gantore. (rep.) 

Odprite se pipe, spuknite se čepi, 
naj mu tu vince v grlu me cucla (rep.) 

Koj mimo teče, to je pravi vinski brat, 

vsak njemu reče: koji pije vince rad (rep.) 

Taj se motiv nalazi i u slovenačkim popevkama (štrekelj 
III, 492, 493): vinskom bratu, kad umre, neka budu noge met- 


* Izraz »dobra volja« u značenju vesela raspoloženja imadu i 
češki i poljski jezik, Jungmann sub »wtile«, Linde sub »wola«. 

nute pod vinsku trticu ili pod gantariče (legnare). Pesma sva¬ 
kako spaja slovenačke i hrvatske krajeve. Naginjem više ka 
mišljenju da je popevka u Slovenačkoj nastala; na to pokazuju 
stihovi, složeni u drukčijoj meri, dodati na kraju kajkavske po- 
pevke: »koji mimo teče...«, ti se verzi naime nalaze u mnogo¬ 
brojnim popevčicama o »vinskom bratcu« koji želi da mu met¬ 
nu, kad umre, pint ili litar ili firtel na grob (kod štreklja III, 
480—492), da će onaj koji tamo prodje reći: »To je bil vinski 
brat, pil ga je rad«; ti se stihovi nalaze kod štreklja u jedno 
30 varijanata (i to iz Slov. Gorica, od Ptuja ,iz celjske okolice, 
s Pohorja, iz Koruške, od Bleda, iz ostale Gorenjske, iz Radeča 
kraj Zidanog Mosta, od Krškoga, iz ostale Dolenjske, iz Goričke, 
a nijedne nema kod štreklja iz Hrv. Zagorja, i ako štrekelj 
inače uvažuje i hrvatsko-kajkavske pesme). 

Jednako bi g. Fancevu — već po svojem jeziku — »hrvat¬ 
sku dobrovolju« sa slovenačkom dobrom voljom morala da spoji , 
»Napitnica« (iz ludbreško-bukovačke pesmarice, »Zb.«, str. 148, 
isp. i »Protokolum Grešićev« str. 114), koja glasi: 

Ja nikol ne bum zabia očeta mojega, 
taužend krat su me zvali, 
le pit ga pojdema. 

Na tište gore ke z vincom rode, 
ke slatko vince raso 
za takšne fajn možje. 

En Franci je bia, pa je vince rad pija, 
en glažek ga je strosa, 
drugega naleja. 


* Pod naslovom ili mottom: »En starček je bil, je vince rad 
pil« ima štrekelj (III, 422—427) dvadeset slovenačkih varija¬ 
nata te napitnice (iz Kranjske, Koruške, štajerske, iz štajer¬ 
ske medju drugim i varijantu od Sv. Jurja na šćavnici). Osim 
u prvoj kitici najbliža je hrv. kajkavskoj napitnici (i po jeziku) 
varijanta od Sv. Jurja na šćavnici: uz »fajn ljudi«, koji se na¬ 
laze i u drugim slovenačkim varijantama, karakterističan je 
njezin »en Južek«, kojemu u hrv. kajkavskoj preradi dobro od¬ 
govara nemačko-slovenački »en Franci«. 


Neposredno 


S tom su napitnicom u 


pesmanci 


(k.\% 


spojena još četiri dvostiha: 


Brati tri, sestre tri 
radi vinca pijemo, 

kaj imamo to prodamo 
pa za vince damo. 


Zdajde šio, zdajde šio 
lepo naše zdravje. 

Zdaj še gre, zdaj še gre 
lepo naše zdravje. 


I za te stihove imademo primera kod štreklja (III, 421— 
442), i to iz Kranjske, štajerske i Goričke; prva četiri stiha 

nalaze se u svima tim varijantama, peti stih u jednoj (iz celj¬ 
skog okruga).* 

Jednako bi već po svome jeziku pažnju g. Fanceva morala 
na slovenačku stranu okrenuti zadnja napitnica u »Protoko- 
lumu Grešićevu« (Zbornik, 128), koja glasi: 


1. Ker bi božja volja bla, 
de b’ noč nikul ne bla, 
de b’ sunce zmirom sjalo, 
kjer najbolj svetio. 

2. Ker pa božja volja ni, 
naj gre noč napre, 
sam sebi ti, bratec, 
daj vu ruke poglej. 


3. Poglej, kaj maš, 

En vinca en glaž. 

Le pi’ ga, le pi’ ga, 
no hvali da ga maš. 

4. To sunce gor priđe, 
se vse rasvetli 
poglej, kaj za glažem 
zan lep šain stoji. 


5. Ta farba je lepa, 
ko čisto zlatu, 

pa žmah je še bolši, 
daj hvalu Bogu! 

6. Le pi’ ga, le pi’ ga. 
se za drugo ni 

de b’ Buh(?) dale rep.** 
de b’ ga še za one pre. 


U štrekljevim »Slov. Nar. pesmima«, III, 405, nalaze se dve 
varijante pesme s tim motivom, i to jedna štajerska, druga iz 
Dobrunj u Kranjskoj, prva imade pet kitica, druga četiri;*** peta 
Grešićeva kitica o »farbi« i »žmahu« nalazi se u jednoj slove¬ 
načkoj popevci iz dolenjske Kranjske (štrekelj, II, 374): »Prav 
lepa je farba, še boljši je žmah«.**** 

Na slovenačku stranu jezičnim znakovima pokazuje vinski 
dvostih (na str. 115 »Zbornika«): 

Vsaki dan, vsaki dan vince moram piti, 
kul’ko tul’ko pijan moram biti. n 

I zbilja imade štrekelj (III, 494)^ ove stihove (iz poljanske 
doline): 


* Morala je biti i jedna varijanta iz Slov. Gorica (kod štreklja 
je nema), na to pokazuje forma: zdajde = zdaj (bo)de. — I ona 
»Napitnica« koja u »Zborniku« dolazi iza gore navedene, str. 148, 
imade znakove štajerskog govora iz donjih Slov. Gorica: najša — 
najšel, našel; bija (bil), pija (pil). ~ 

** čiii ie upitnik u tom retku? f 

*** Prva, druga i četvrta kitica Grešićeve napitnice odgovaraju 
štajerskoj i kranjskoj prvoj, drugoj; četvrta Grešićeva kitica odgo¬ 
vara delomice trećoj kranjskoj: treću Grešićevu naći ćeš u slovenač¬ 
kim pesmama sa motivom: »Glažek po mizi vandra« (III, 392—393). 
— Grešićev »Buh«, dialekatski izgovor za »Bog«, nalazi se kod štrek¬ 
lja, III, 393, baš u jednoj od tih napitnica. 

**** Isp. i primedbu kod štreklja III, 340 i popevke na str. 
342—343. 

Vsaki dan, vsaki dan 
Moram vince piti, 

Kolkor tolko, kolkor tolko 
Moram pijan biti. 

Da g. Fancev hoće sve da vidi što se može videti, on bi mo¬ 
rao da posumnja o isključivosti »hrvatske dobre volje« kad je 
prepisao i štampao ovu »Napitnicu« iz ludbreško-bukovačke 
pesmarice (»Zbornik«, str. 149): 

»Ena vtica doletela z dežele štajerske, 
prelepo je zajpela od hripca sončnega, 
od šeničnega klasa, ke Ježuša telo 
pri saki Sv. Meši je Bogu ofrano...« 

Da je g. Fancev pogledao u štrekljeve »Slov. Narodne pes^ 
mi«, III, (453—460), opazio bi da takve ptičice leću u Kranj¬ 
skoj, Goričkoj i štajerskoj, doleću iz »dežele Indije«, »iz dežele 
štajerske« (najčešće iz te zemlje), »iz dežele vogrske«, »iz 
dežele jutrove«. Hrvatsko-kajkavski tekst najbliži je popevci iz 
ljubljanske okolice (štrekelj III, br. 5919) i iz Adlešića u Beloj 
Krajini (br. 5923); jezik hrvatskih stihova pokazuje da vrelo 
pesme nije u Slovenskim Goricama nego gde drugde u Slove- 
načkoj. 

Slovenačku i hrvatsku dobru volju spaja i ova »Na- 
pitnica« (»Zbornik«, 142) iz »Ludbreško-bukovečke pjesmarice 
od g. 1830 (?)«: 

Vesermo se, brat ja, da se vidimo, 
žalost nas obdaja, kad (se) rezidemo. 

Ta vesela kompanija jošće ne bu doli, 
k tomu bukovska općina nikak ne privoli. 

Lepo ime Ferko, sam te bog živi, 
primi čašu v ruke, slatko se napi’! 

Daj da pi’ ga, no zavži’ ga, 

daj da pi’ ga, no savži’ ga, duge leta vživaj ti! 

Oseca #,ju ovoj napitnici jedna pukotina iza 4 stiha, gde 
se prelazi k napitnici bratu od vina sa »lepim imenom Ferko«. 
Za takvu napitnicu jednom »lepom imenu« imademo varijante 
i u slovenačkim narodnim pesmama (štrekelj III, 396—398), 
i to iz okolice Ormoža, od Sv. Jurja na šćavnici, dakle iz Slov. 
Gorica, ali i iz Savinjske doline i iz Kranjske. Najsličnija je 
kajkavskoj jedna napitnica od Sv. Jurja na šćavnici, koja glasi: 


Prelepo ime Franček, 
Bog te naj živi, 
vzemi kupco v roko, 
sladko se napi! 


Le ga pi ti, no zavži si, U L, • ,, *V i 

dolga leta vživati! n J^r|(* 

Ta se je popevka, barem za moje mladost^if^v^Jurju na 
šćavnici i drugde u Slov. Goricama na svadbama i uopće u ve- 

selim društvima vrlo rado pevala. Mesto »kupice« bio je obično 
*glažek«; »pi ti«, »zavži ti« uzimali smo kao infinitiv: »piti«, 
»zavžiti«. 

Sličnost tu prelazi u jednakost. — Je li slučaj zvučna slič¬ 
nost »lepih imena« Ferko i Franček? 

I za prva četiri stiha kajkavske popevke imademo slove- 
načke paralele (štrekelj, III, 398—401), i to iz štajerske, Kranj¬ 
ske, Koruške, Goričke — štrekelj, koji je u svoje izdanje slove- 
načkih narodnih pesama uzeo i popevke hrvatsko-kajkavske, 
navodi i jednu paralelu iz Hrv. Zagorja. Podaj em ovde početak 
popevke od Sv. Jurja na šćavnici (srez Ljutomer): 


Veselimo se, brati, da se vidimo! 
žalost nas obiđe gda raziđemo.* 

Ta vesela kompanija t ega ne dovoli . 
Kranjska, štajerska dežela tega ne dovoli 
Prelepo ime Franček itd. 


(n / ji 


S obzirom na raširenost te napitnice u Slovenačkoj mogli 
bismo misliti da je nastala kod Slovenaca; protiv toga bi mož¬ 
da govorio samo izraz »kompanija« u smislu »tovarišija«, »dru¬ 
žba«, koji je tako čest u hrvatskim popevkama.** 

U svima tim slučajevima vidimo p o t pun o nesumn j i - 
vu zaj ednicu slovenačke i hrvatske idobre volje«; u tim iHs* 
istim slučajevima se dade ujedno^rečt da: je izraz-te dobre 
volje prvotno nastao u Slovenačkoj te prešao onda u Hrvat¬ 
sku — jednako kao što je Volkmerova »Pesem o kmestvu« pre- ’ 
šla hrvatsku granicu. 

Ali to ne znači da su se sve one popevke u kojima nalazimo 
zajednicu hrvatsko -slovenačke dobre volie širila od z2T- 
pada TJTemaTstoku; bilo je sigurno i obrnutih slučajeva, tu 
bih spomenuo pre svega ovu popevku (barem u svome relrenu 
i danas popularnu): 


1. Nikaj na svetu lepšega ni 
neg’ je gorica kada rodi, 
mužek se trudi ter se vrti, 
da mu se delo ne zamudi. 


* Karakteristično je da ovde fali »se« kao i u ludbreškoj na¬ 
pitnici. S oblikom »rezidemo« te pesmarice isp. štreklja, III, 400. 

** Kažem »možda«, jer ta reč ni u slovenačkim narodnim pes¬ 
mama nije retka. Isp. štreklja, III, 416, 433, 371, 374. I u Ahacljevim 
»Pesmama« (1833), 76, u pesmi »Vino ino voda« (pesma je »štajarska«, 
»nekoliko popravlena«) imademo »kompaniju«. — što znači u napit¬ 
nici, o kojoj sad govorimo, izraz: (Ta vesela kompanija jošće »ne 
bu doli?« To ne dozvoljavaju bukovačka općina odnosno (u slove¬ 
načkim napitnicama) kranjska, štajerska dežela... U napitnici iz 
Motnika u Kranjskoj čujemo: »Vesela naša kompanija Nikdar doli 
ne vdari, Tuđi hravaška zemlja Nigdar doli ne vdari«. Jedna kranj¬ 
ska varijanta kaže (kod šreklja, br. 5689) da »družba naša vsa 
vesela se nikdar nehala ne bo«, t. zn., nikad neće prestati. 

2. Ogneca kuri, v kleti sedi, 

z vincem napija, pečenku vrti. 

Kume moj dragi, daj se napij, 
jošće nas ne bu, daj se ga vžij« itđ. 

Ta se napitnica nalazi u Marka Mahanovića »Hrv. popev- 
kama«, u Forkovoj zbirci (osim početka i u Protokolumu Gre- 
šićevu) i u ludbreško-bukovačkoj pesmarici (Zb. 139, 96, 120, 
146). 

Ta je popevka zapisana i u slovenačkim krajevima. Uz dve 
hrvatsko-kajkavske varijante, koje je štrekelj, već kao najop¬ 
širnije, metnuo na prvo mesto, dolaze kod njega (III, 334—338) 
popevke sa tim motivom iz Cerovca (srez Ljutomer), sa Bleda 
(?), iz Bele Krajine (i još jedna iz Cvetlina u Hrv. Zagorju). 
Blejska popevka počinje ovako: 

»Nikdar na svetu lepšega ni, 
kakor gorica, ki vince rodi. 

Oj, kume moj dragi, zdaj se napij, 
nikjer na svetu boljšega ni! 

Mužek se trudi, ter se vrti, 
da se mu delo ne zamudi...« 

a cerovačka popevka glasi: 

»Kmet si namilo 
v kleti sedi. 
ogenj si kuri, 
pečenko vrti. 

Ljubi moj kumek, 
zdaj se napi, 
enkrat naj nede 
zdaj si ga vži. 

Kolje si tere, 
kaj de ga žga, 
k trsji ga nema, 
kaj bi ga dja. 

Vraz, koji je tu popevku u svom zavičaju zapisao, zabeležio 
je i njezinu melodiju, a to je ista melodija kojom se popevka u 
Hrvatskoj peva. 

Budući da postanak blejskog zapisa nije jasan, imamo 
glavno samo dve slovenačke varijante, a te su iz blizine Hrvat¬ 
ske; već to daje slutiti da je popevka nastala u Hrvatskoj, gde 
je svakako popularnija.* Poznati slovenački pučki pisac Antun 
Martin Slomšek, od 1846 biskup lavantinski, preradio je pcpev- 
ku te svoju preradu objavio u »Drobtincama« I (1846) pod na¬ 
slovom »Gorica« sa primedbom: »po hrvaški osnovana«; radio 
je on po tekstu popevke sa kakvim je ona pod općim naslovom: 

* Po ritmu se sa našom popevkom slaže jedna pesma stiho- 
tvorca iz donjih Slov. Gorica Antuna šerfa (r. 1798), štampana 1839 
(Zb. Mat. Slov. III, 1901, 122): »Kapla na šibki vejci visi, veter 
jo vterga, spodi leži itd.«, i Miroslava Vilhara: »Trtica mila 
jaz te častim«. O tome još dole. 


Skoro de priša 
sveti Mihal, 
grozd je de zoria, 
jaz pam ga bra. 

Skoro de priša 
sveti Martin, 
vino de krstja, 
Jaz pam ga pia. 

»Pesmi od Hrovaške meje« kao »Napojnica« izašla u Korytko- 
vim »Slovenskim Pesmima krajnskiga naroda« (u 5 svesci, g. 
1844).* U Slomškovoj preradi popevka se je kod Slovenaca ši¬ 
rila, ali bilo bi krivo misliti da se je ona kod njih širila samo 
tom preradom, ona se je širila i drukčije, to se vidi već iz toga 
što imademo u gore navedenim slovenačkim varijantama i ta¬ 
kvih mesta koja se nalaze u hrvatsko-kajkavskoj popevci, a 
kojih nema u Slomškovoj preradi (na pr. reći: »ter se vrti«, 
»v kleti sedi« i t. d.). širila se je ona po spomenutom Korytko- 
vu izdanju slovenačkih narodnih pesama, a bila je ona, barem 
u nekim krajevima u Slovenačkoj, i ranije poznata, na pr. u 
Beloj Krajini i u Vrazovu zavičaju.** Slovenci, kojima se je 
nejedna popevka počinjala rečima: »Na svetu lepše rožice ni 
kot je ta vinska trta, po zimi spi, po let’ cvete, jesen nam vince 
daje«, (štrekelj, III, 345 si.), kod kojih je bio udomaćen motiv 
popevke: »En hribček bom kupil, bom trte sadil«,*** vrlo su lako 
primili i popevku: »Nikaj na svetu lepšega ni neg’ je gorica 
kada rodi«, popevku dakle o radostima vinogradskog života — 
štrekelj je popevke sa motivom »En hribček bom kupil (str. 
339) uvrstio odmah iza popevaka sa motivom: »Nikaj na svetu 
lepšega ni«. 

Kao što vidimo, kod Slovenaca je popevka »Nikaj na svetu 
lepšega ni« bila poznata barem u 30-im godinama prošlog sto- 
leća; pita se sad: kako je sa njezinom starošću u Hrvatskoj? — 
Forko primećuje u svojoj zbirci (1823) kod te popevke: »Napit¬ 
nica ob vremenu svadbe na farofu zlatarskem, popevana 1810 
i onda napravljena«, t. zn., prema Forku bila bi popevka nastala 
jednim specijalnim povodom u Zlataru samome god. 1810. Ali 
imademo još jedan podatak o postanku te pesme; Marko Maha- 
nović, čija je zbirka popevaka iz god. 1814, primećuje naime o 
toj popevci: »Poveda se da je (tu popevku) Keresturi agens na- 
pravil«; ako bismo to verovali te kod toga mislili na Josipa 
Keresturija (tako misli g. Fancev, »Savr.« 429), koji je u Varaž¬ 
dinu umro već 1794, onda bi popevka išla natrag u drugu polo¬ 
vicu 18 stoleća. 


* Slomšek je voleo‘veselo društvo. Tu popevku mogao je on čuti 
i zavoleti mnogo pre Korytkova izdanja slovenačkih narodnih pe¬ 
sama. Od 1825 do 1827 bio je kapelan na Bizeljskom, imao tamo do¬ 
dire sa susedima preko Sutle, bio u Zagrebu na pr. u aug. 1826, a 
naročito 1837 (u društvu Uiraca, vraćao se preko Hrv. Zagorja). 

** Korytko je slov. narodne pesme skupljao glavno god. 1838, 
našu je popevku imao sigurno od Mate ja Ravnikara-Poženčana, koji 
je 1838/38 bio kapelan u Semiču u Beloj Krajini; Ravnikar je po¬ 
pevku prepisao dva puta, i to u hrv.-kajkavskom pravopisu (štrekelj, 
III, 335 ka br. 5469); i u Vrazovoj ostavštini se našao hrv.-kajkavski 
prepis. 

*** Mnogobrojne varijante te popevke imade štrekelj, HI, 339 si. 
O popularnom tekstu te popevke mislilo se da je originalan Slomškov, 
a s druge se je strane tvrdilo da je popevka nastala negde u okolici 
sv. Heme nad Sutlom, i to god. 1812 (ČZN, XIX, 39, i Fr. Kovačić: 
Anton Martin Slomšek, služabnik božji, I, 55). 

J Kolikogod, dakle, prema svemu tome, izgleda da je ta po¬ 

pevka prvotno hrvatska, ipak treba uvažiti da imade i drukčije 
mišljenje. Gosp. Antun šimčik dokazuje u »Hrv. Reviji« III, 

458 da ta pesma po svoj prilici nije izvorno hrvatska nego da je 
»donesena u Hrvatsko Zagorje iz najbližega susjedstva štajer¬ 
skoga«; upozorava on na formu (ritam), koja da je sasvim ne¬ 
hrvatska, a je česta kod Slovenaca te Slovencima zajednička 
sa Nemcima.* Bilo bi moguće misliti i to da je popevka nastala 
u Hrvatskoj prema kakvom neposrednjem uzoru nemač- 
kom te da se je onda kao hrvatska širila kod Slovenaca. (K to¬ 
me ću se još vratiti). 

U trećoj grupi popevaka dobre volje moći ćemo kon¬ 
statirati samo zajednicu tog »folklora«, a neće nam, za 
sada, biti moguće reći gde mu je početak, da li u slovenačkim 
ili u hrvatskim krajevima. Ovamo bih brojio napitnicu (u Proto- 
kolumu Grešićevu, »Zb.«,' 109): »Napimo se ga, ne bojmo se ga, 
neje vino voda, neg je vojVoda« i: »Neje, Todor, vino voda, već 
mi veruj je vojvoda« (110), kad s time uporedjujemo reći slo- 
venačke popevke (štrekelj, III 344): »Le pimo ga, le pimo ga, 
saj vino nam je vajvoda«. Gde se je »voj - voda« prvi put eti¬ 
mološki tako odvojio od »vode«? 

Svi ti primeri pokazuju da je »folklor« puč¬ 
kih popevaka i napitnica, koji g. Fancev iznosi 
kao specifično — hrvatski, faktički naš zajed¬ 
nički folklor. Priličnu jednakost tog »folklora« izražava 
slovenačka narodna pesma (štrekelj, III, 380—381) ovako: »Naj 
bo Kra(n)jec al Hrovat, vsaki pije vince rad«. Da se u piću vina 
»Iliri slažu«, o tome se je uverio i Stanko Vraz (Dela, V, 223). 

I Slovenci piju uz zdravice vino, kao i Hrvati, ne možda pivo; 
hrvatska napitnica (»Zb.«, 142) izričito naglašava da Hrvati 
vino piju, »pivu piju Nemci, Pemci, i Korušci« (jedna slove¬ 
načka, štrekelj, III, 358, pak kao vinopivce označuje »Kranjce, 
Pemce i Moravce«). 

Ističući tako zajednički karakter tog našeg »folklora« ni¬ 
sam, razume se, ništa rekao o tome je li taj naš folklor, pa 
bio on separatan ili zajednički, uvek i originalno naš. 

Nema nikakve sumnje da su — uz stare latinske popevke 
— na našu nekadašnju braću od bilikuma delovale i nemačke 
vinske popevke i njihove melodije. Već spomenuti štajersko- 
sloYenačko-hrvatskokajkavski pesnik štefan Modrinjak, koji je 


* Radi se o ritmu: - (odnosno: ———) u poredbi 

sa slovenačkim: — / — — — — (na pr. »Napoleon reče«) i: — / — — — 
(»Ilirija, vstan’!). O melodiji samoj kaže Kuhač u »Južno-slovjen- 
skim narodnim popievkama«, IV (1881), 100: »Ova je melodija stara 
hrvatska makar je i ritam njemački« — Isp. i Dr. Josipa Matasovića 
u »Narodnoj Starini«, sv. 8 (1924) str. 204: »Mnogo je toga prešlo, 
dašto, i sa kranjske i sa štajerske granice u vicinalnom vlasteoskom 
saobraćaju«. 

prepisao više Volkmerovih pesama te prema Volkmeru »Tersu 
ali priaznom napitku (»Dežela hvale vredna si, da vino nam 
rodiš...«) spevao »popevku pri vinskoj bratvi« (»Naj cvete 
slovenski orsag, gde vino nam rodi... en ograd lep kak paradiž 
je vu Slovenskom kraji...«), pripisao je toj svojoj pesmi ne- 
mačku: »Es lebe das gelobte Land, Das uns den Wein erzog, 
Der Winzer der ihn pflanzt und band Der Winzer lebe hoch...«. 
Slovenački izdavač Volkmerovih pesama Pajek to priznaje (str. 
22). Gospodin Fancev, koji u »Zborniku« (str. 109, 114, 122, 124, 
125, 126, 133, 144, 147, isp. i 92, 93, 95, 99) navodi nekoliko ne- 
mačkih tekstova nadjenih u hrvatskim zbirkama popevaka, mo- 
raće ranije ili kasnije ipak početi da sumnja u apsolutnu auto¬ 
htonost svoje grad je. Ako napitnica u »Protokolumu Grešićevu« 
(»Zb.«, 116) vinskome bratu želi: »Kuliko je kapljica, Bog ti 
do godinica«, onda je to sigurno isto što kaže slovenačka po¬ 
pevka (a tu slovenačku popevku možemo i danas čuti u kojoj- 
god zagrebačkoj krčmi): »Kolkor kapljic, tolko let Bog nam daj 
na svet’ živet« (štrekelj, III, 383—384), a ipak ne mogu vero- 
vati, da bi ta popevka bila prvotno slavenska, kad (ili: iako) i 
lužički Srbi pevaju: »kelkož kapkow, telko let, njech nas nosy 
Boži svet! žiwjo, žiwjo!«* 

Tu treba progovoriti i o jednom članku g. Fanceva koji po 
sadržini obradjene graaje doduše ne ide u »Hrv. dobrovolju«, 
ali joj je sličan po ograničenosti gradje i po političkoj tenden¬ 
ciji. U božičnom broju »Hrv. Dnevnika« (1937, 24 dec.) objavio 
je g. Fancev članak: »Iz prastare crkvene i svjetovne književ¬ 
nosti posavskih kajkavskih Hrvata«. U tom članku — u kojemu 
imade reč »hrvatski«, »Hrvatska« po prilici 58 puta — prof. 
Fancev dokazuje dve ^tvari. prvo, da je i u pogledu božičnih 
pesama hrvatski svet bio jedna jedinica, drugo, da kajkavska 
Hrvatska pre protestantizma nije bila jedna kulturno gluha 
zemlja, jer se iz reći »mladi kralj« (Isu Krst) u vezi sa »mla¬ 
dim letom« u božičnoj pesmi: 

Narodil se kralj nebeski 

od Marije čiste device. 

Na tom mladom lete veselimo se, 

mladoga kralja mi molemo 

može zaključivati da je ta pesma nastala ne posle 13 stoleća, 
jer je mlado leto (nova godina) u kronologiji posavske Hrvat¬ 
ske samo do kraja stoleća. nadalo na Kris tov o rodjenje (2 5 
decembra). A sad da pogledamo malo preko granica političke 
Hrvatske! Jedna slovenačka novogodišnja kolednica (zapisana 
u Trnovom u Notranjskoj (Kranjskoj), dakle izmedju Sv. Petra 
na Krasu i Rijeke, štrekelj, Slov. Nar. pesmi, III, 96) počinje 
ovako: »Novo leto je, veselimo se, mladimu kralju poklonimo 


* O tome, naročito o refrenu »živjo« pisao sam u ljubljanskom 
dnevniku »Jutru«1930, br. 202 (31. VIII). 

se«, a jedna slovenačka kolednica, zapisana u žabnici u naj¬ 
zapadnijoj južnoj Koruškoj (štrekelj, III, 99) počinje ovako: 
»K temu letu novemu, k temu rojstvu božjemu... Marija je 
rodila Jezusa...«! I u Tinjama uz Dravu u istočnoj Koruškoj 
zapisana je jedna »narodna crkvena« novogodišnja pesma koja 
počinje ovako: »K temu letu novemu noj (no, i) k temu roj¬ 
stvu božjemu«.* Mladi kralj, u kojem se traži ili čak i nalazi 
uspomena na staru hrvatsku istoriju kad su Arpadovići slali svoje 
prvorodjene sinove (»rex junior«) u Hrvatsku da za njih u njoj 
vladaju, nalazi se eto i u Slovenačkoj — dakle i iza slavne gra¬ 
nice, za koju se »mladi kralj« junački kročeći nije brinuo, 
t. j., on je zajednički hrvatsko-slovenački »kralj«.** Drugo je 
pitanje gde se je taj naš zajednički »mladi kralj« rodio. Zbilja 
u Hrvatskoj? Baš kod crkvenih pesama biće teško ustanoviti 
gdje je koja pesma nastala jer su kršćanski motivi sa crkvom 
išli iz zemlje u zemlju te svuda bili više manje jednaki. Svakako 
je nesigurno vezanjem mladog ili novog leta*** sa »mladim kra¬ 
ljem« (Kristovim rodjenjem, 25 dec.) dokazivati starost pesme, 
nesigurno zato što se za Božić računa čitavo vreme do Sv. Triju 
Kralja te se je i za novu godinu (po kasnijoj i današnjoj kro¬ 
nologiji) moglo opevati Kristovo rodjenje.**** 

Time svršavam prikaz »Hrvatske dobrovolje« g. Fanceva, 
koliko je ona slika folklora. Da je g. Fancev publicirao 
samo te popevke i napitnice kao takve, bila bi publikacija za¬ 
služna, ali g. Fancev je publikaciju opremio svojim uvodom 
(onda još u vezi s njom napisao članak u »Savr.«) te ju je time 
pokvario kaošto je par godina ranije (1933) svojim uvodom po¬ 
kvario svoje »Dokumente za naše podrijetlo hrvatskoga prepo¬ 
roda«. Ko hoće da piše naučnu raspravu ne srne da se ograniči 
na~~j edan deo grad je nego se mora oBazirati (koliko je samo 
moguće) na svu gradju koja je sa predmetom u vezi, to je 
jedno, a drugo je: on ne srne da ide za jednom apriorističkom 
tendencijom. Gospodin Fancev pogrešio je u jednom i drugom 
pogledu: pisao je raspravu, ograničujući se u gradji; ograničio 
se nekako po svome planu, a svakako je prebrzo zaključivao. 

Ovaj moj prikaz postavlja raspravu na širu, jedino 
realnu osnovu ... 

* Slov. Večernice (Družbe sv. Mohorja) za 1897. 

** U istom članku navodi g. Fancev i hrv.-kajkavsku narodnu 
pesmu: »Posejal sem bažulek«. štrekelj, III, 265, navodi varijantu te 
pesme i iz Središća (nesumnjivo dravskoga, dakle štajerskoga). — 
Apokrifni motiv kajkavske božične pesme: da je Devica Marija spa¬ 
vajući rodila Isusa, nalazi se i u čisto slovenačkim pesmama (štre¬ 
kelj, III, 32). — Samo usput upozoravam da su pesme sa početkom 
»Prelepo mi poje črni kos« (g. Fancev spominje u tom svom članku 
i tu pesmu) kod Slovenaca vrlo dobro poznate (štrekelj, I, 782—785). 

*** I jedna koruška novogodišnja koleda imade »leto lepo 
mlado« (ne: novo!), štrekelj, III, 97. 

**** O koleđnici zapisanoj u žabnici znamo pozitivno da se pe- 
vala »na sveti večer pred Božičem, pred novim letom in sv. tremi 
kralj i...« 

III. 


CILJEVI 

Dva je cilja imao g. Fancev, objavljujući »hrvatsku dobro- 
volju«, jedan općenitiji i jedan specijalniji. Općenitiji mu je 
cilj: hteti »dobrovolju« prikazati kao jedan hrvatski specificum, 
a to, kaošto smo videli, g. Fancevu nije uspelo i nije moglo 
uspeti. Sad trebam još da analiziram njegovu drugu, specijal¬ 
ni ju tendenciju, koja naročito jasno izbija u njegovu članku u 
»Savremeniku«, naime tendenciju prikazivanja »hrvatske do¬ 
brovolje« kao jedne hrvatske socialno-političke pojave koja je 
pripremala hrvatski preporod. 

Nekako polazna tačka za to dokazivanje je g. Fancevu 
predgovor što ga je Forko napisao svojoj zbirci iz god. 1823. 
Forko tu kaže da on svojim popevkama i napitnicama nikako 
neće da potstrekava koga ka prekorednome piću nego hoće 
»z vugodnem popevanjem horvatsku dobrovolju obuditi 
i prijateljstvo, k tomu bratinsku slogu vtrditi, najbolje pako 
halabučne, svadljive, nečedne i ogovorljive spomenke pri stolih 
preprečiti«. Svrha je dakle Forku trostruka, prvo: probudjenje 
hrvatske dobrovolje, drugo: utvrdjivanje prijateljstva i bratin- 
ske sloge, a treće: uvodjenje pristojnosti u društvu kod stola. 
Iz stilizacije (»najbolje«) se vidi da mu je glavna svrha treća 
tačka, a g. Fancev je uzeo drugu: prijateljstvo i bratinsku slogu 
te na tome počeo da gradi zgradu. 

Iz toga što g. Fancev dalje piše, vidi se da imade za njega 
društvenost hrvatske dobrovolje, kakva se ispoljuje u istorij- 
skirn zbirkama popevaka, dvostruko značenje, prvo da je ona 
demokratska, drugo da »veže ljude raznih staleža«. 

Je li hrvatska dobra volja kakva se pokazuje u tim po¬ 
pevkama i napitnicama zbilja demokratska? iz kojeg su staleža 
ljudi koji ih popevaju? kojeg staleža život im je predmet pe- 
vanja? 

Popevke koje je publicirao g. Fancev većinom nas uvode 
u gospodski život. Vino pije te si nazdravlja »kompanija 
gosposka« (»Zb.«, 91) »gospoda premožna (91), »draga gospoda« 

(91, alibi), »gospoda« koja su »kinč« gospodarova stola (136),* 
jedna zdravica vredi »mladom gosponu vu dvoru« koji je »vi¬ 
teškoga roda izebrani cvet« (136), u »Trim ptičicama« (125) 
ptica koja nosi pšenicu pada na polje, ona koja nosi rozgvu 
pada na goricu, ali ona »koja nosi zdravje i veselje« ona je 
pala v »naše bele dvore, vu dvorah nam zdravje i veselje« — 
da je ta ptica malo demokratičnija ona bi barem nešto malo 
zdravlja i veselja odnela i mužeku-kmetu u crnu kolibu. »Kom¬ 
panije«, koje piju vino, fevdalne su, kurijske ili barem varoške. 
Ako kućegazda nazdravlja »dragoj braći svojoj«, nema apso¬ 
lutno nikakva povoda misliti da ta »braća« nisu baš ona »go¬ 
spoda«. Plemići su si bili naročito braća; poljski šlahčić bio je 
šlahčiću »brat«. Ako g. Fancev (»Savr.«, 427) kaže da, osim u 
jednoj Frankopanovoj pjesmi, »ni u jednoj drugoj« (od tih po- 
pevaka) nikako ne udaraju u oči bilo kakve staleške razlike«, 
treba odgovoriti: razume se da ne udaraju, jer su sve iz jednog 
staleža, iz staleža gospodskog. 

U tom pogledu zbilja je razlika izmedju hrvatske i slove- 
načke dobre volje; sumnjam da bi se u slovenačkim puč¬ 
kim popevkama, koje su većinom narodne pesme, moglo 
naći što gospodskoga. Razlika izmedju slovenačke »demo¬ 
kratske« i hrvatske gospodske dobre volje vidi se na pr. u po¬ 
pevkama (tu možemo reći: pesmama) koje imadu motiv sličan 
motivu gore spomneute hrvatske pesme »Tri ptičice«. Na tu 
pesmu, jednu od retkih u publikaciji g. Fanceva koje imadu 
kakvu pesničku vrednost, nalikuju donekle one slovenačke na¬ 
rodne pesme u kojima »ptica poje o pšeničnom klasu in slad- 
kom vincu« (štrekelj, III, 453—460): braća u njima piju vino, 
ali ko su ta braća? sigurno ne gospoda, jer u nekim vari¬ 
jantama čujemo čak i to: »Naj gospoda pije vodo, k’ za vince 
ne trpi« (štrekelj, III, 454, dva puta) ili: »Gospod naj vodo 
pije, ker za vince ne trpi« (ib., 458). Kaošto vidimo, imade 
jedna razlika izmedju hrvatske »dobrevolje«, kakvom se ona 
pokazuje u publikaciji g. Fanceva, i izmedju slovenačke »dobre 
volje«, a to je razlika baš staleško-socialna: slovenačka »dobra 
volja« je prostonarodna, je pučka.** 


* Ako se (109) cslovljuje »dragi moj kum«, može to biti pravi 
kum, ne treba da bude »kumek«. — »Braća« nazdravljaju »v pleme¬ 
nitom društvu« grofu Janku Draškoviću (»Ljetopis Jugosl. Ak.« za 
1936-37, sv. 30, str. 197.) 

** Pesme u kojima (kod štreklja, III, 194-195) vile pevaju: »Bog 
nam živi tu gospodu, tu gospodu vu tom gradu« isključivo su hrvat- 
sko-zagorske, usto treba uvažiti da to pevaju vile, koje mogu biti 
i roda gospodskoga. God. 1826 bio je slovenački pučki svećenik, kas¬ 
nije pučki biskup, A. M. Slomšek u Zagrebu te tom prilikom konsta¬ 
tirao »trdosrčnost hrvatske gospode« (Kovačić Fr., Služabnik božji 
Anton Martin Slomšek, I (Maribor, 1934), 54. Isp. s time jedan izve- 
štaj o prilikama kod nas iz god. 1715 u čas. za zgod. in narodopisje«, 
Maribor, XVI, 91—92. 

A je li seljački život predmet pesama »hrvatske dobro- 
volje«? 

U seljačku sredinu nas u »Hrvatskoj dobrovolji« g. Fanceva 
uvodi samo par pesama, i to jedna iz šćrbačićeve pesmarice od 
god. 1687, koja počinje: »Kad mi zima jur prohodi« (»Zb.«, 129), 
dalje popevka »Od skrbnosti mužeka pri trsja delanju« (96), 
popevka »Nikaj na svetu lepšega ni« i Volkmerova »Od kmet¬ 
skoga stališa preštimanja«. ščrbačićeva je pesma zapravo samo 
idila ili slika seljaka — pijanice, a popevka »Od skrbnosti mu¬ 
žeka itd.« ima, kaošto smo gore videli, na sebi znakove zbog 
kojih bismo je hteli dovesti u vezu sa Volkmerovom. I popevka 
»Nikaj na svetu lepšega ni...« je idila o mužeku-kmetu kaošto 
je idila pesma »Od skrbnosti mužeka«. Uveliča v a kmeta 
jedino Volkmerova pesma, prvotno slovenačka pesma, 
»Od kmetskoga stališa preštimanja« (»Pesem od kmestva«, 
»Hvala kmetičkega stana«).* 

Iz svega toga izlazi ovaj rezultat: analiza »hrvatske dobro- 
volje«, pa da gledamo na seljaštvo kao subjekt ili kao objekt 
popevaka, nikako ne dovodi do »demokratizma i staleškog spo¬ 
razuma« kao neke dosada tobože skrivene odlike hrvatskih 
predpreporodnih vremena. što se u »hrvatskoj dobrovolji« na¬ 
lazi izrazito seljakoljubnoga, ispoljuje se kao slovenački utecaj. 

Nije nikakvo čudo što je tome tako. To odgovara razlici 
socialne strukture hrvatskog i slovenačkog dela našega naroda, 
naročito u prošlosti: Slovenci su bili samo seljaci, prosti puk 
sa svećenicima, sve strnim seljačkim sinovima. Kad je zato se¬ 
ljački cesar Jozef II došao sa svojim prosvećenim brigama za 
seljački narod, kod Slovenaca je taj pravac mišljenja lakše 
preoteo maha nego kod Hrvata. Slovenci, koji nisu imali nika¬ 
kvih visokopolitičkih pitanja da ih rešavaju niti su se u ono 
doba trebali mnogo bojati da od germanizatorskih tendencija 
što izgube, jer nisu Bog zna što imali, lakše su pažnju obraćali 
plemenitim socialnim tendencijama velikog cesara nego Hrvati, 
koji su se, kao politički narod vlastele i gospode, bojali za svoja 
istorijska iura regni, u kojima su bila i iura nobilium sa starom 
konštitucijom — osim pojedinaca koji su izašli iz lanceva isto- 
rije te se snašli u duhu vremena.** 


* Pesma »Od življenja muškoga» (»Savr.«, 429), u kojoj muž 
sam oplakuje svoju sudbinu pod batom fevdalnog gospodara, bila bi 
znak saučešća sa seljakom, ali ne vidi se, kojem je staležu pripadao 
pesnik-autor te pesme, ni kada je nastala. 

** G. Fancev hoće da veći deo krivnje za podržavanje socijalne 
nejednakosti izmedju seljaka i vlastele baca na bečki dvor. To je 
čisto istorijsko pitanje. Ako g. Fancev (»Savr.«, 430) navodi predlog 
zagorskog plemića Baltazara Bedekovića, iznesen god. 1791 u varaž¬ 
dinskoj županijskoj skupštini, predlog o izjednačenju plemstva i se¬ 
ljaštva u snošenju javnih tereta, te ako g. Fancev ističe da je bečki 
dvor video u predlogu nešto što bi moglo biti »zum grossten Nach- 
theil der jurium Regis et Regni«, treba naglasiti da je to bilo već 
posle smrti Jozefa II kad je u Beču reakcija dizala glavu koja je 

Leopold Volkmer nije bio kakav slobodnjak u duhu fran¬ 
cuske revolucije, što više, on je takvu buntovničku slobodu znao 
osudjivati, ali je razumeo jozefinsku socialnu pravednost te 
shvaćao njezino ocenjivanje važnosti seljaka med ju staležima. 
Svakako je on, naročito i svojom »Hvalom kmetičkega stana«, 
kojoj je najstariji datum 1789, stihotvorac jozefinizma. — Tu 
moram nešto dodati i o autoru popevke »Nikaj na svetu lepšega 
ni«, koja kod g. Fanceva igra znatniju ulogu. Ako sa g. Fance- 
vom mislimo da je avtor te popevke Josip Keresturi,*, ne smemo 
zaboraviti da je taj Keresturi rodjen u štrigovi (sat i po hoda 
od Ljutomera, danas spada štrigova u ljutomerski srez drav¬ 
ske banovine), i to god. 1739, da je dakle po zavičaju zemljak 
Leopoldu Volkmeru, za dve godine kasnije rodjenom u Ljuto- 
meru, da je Keresturi učio pravo u Gracu, dakle u avstrij- 
skoj polovici države, da je za cesara Jozefa II bio agens auli- 
cus u Beču, da je od tog cesara dobio plemstvo, te zato ne može 
biti nikakve sumnje da je bio jozefinac, a to znači da je taj 
»Eleutherius Pannonius« (panonski slobodnjak), makar for¬ 
malno Hungarus, u duši bio »Avstrijanac« te možemo razumeti 
da je spevao idilu o mužeku-kmetu, popevku »Nikaj na svetu 
lepšega ni...«. 

Pravi »Hungari« medju Hrvatima, vlastela, posednici starih 
jurum Regni, bili su, razume se, protivnici jozefinskoj avstrijan- 
štini ,svakoj avstrijanštini, a ta bi im mogla neposredno dola¬ 
ziti od »kranjskih« suseda. Već zato što bi baš s te strane mogla 
biti ugrožena njihova istorijska politička prava, oni su, i u 
svojim popevkama, izražavali mržnju protiv »Kranjaca« (oseća 
se da g. Fancev i danas ide sa tom istorijskom gospodom). 
Otpor protiv »Kranjaca« imademo u napitnicama (u »Zb.«, na 
str. 110 i 117), a naročito karakterističan je ovaj ispad protiv 
»Kranjaca« u »Protokolumu Grešićevu« (122): 

»Aj što se briniš, Kranjče moj, 
povratit se više k nam nemoj, 
vzemi vu žep Gesetzbuch on tvoj, 
pak odhađjaj zbogom v orsag tvoj! 

— smetao je dakle »Gesetzbuc h«, s kojim je »Kranjac« bio 
došao! Ljudima koji su pevali popevke »Protokoluma« smetali 
su valjda carinici, koji su pobirali »Weindatz«, porez na vino 


radila na tome da se ponište rezultati »diktature«, a dalje i to da se 
u navedenim rečima spominju baš i iura Regni, dakle istorijska 
ugarsko-hrvatska politička prava; razume se da se je dvor (po¬ 
sle »diktature« Jozefa II) počeo da boji i za iura Regis, a ta iura bila 
bi ugrožena eventualnom bunom vlastele, t. zn., dvor je žrtvovao 
seljake iz straha pred političkom vlastelom, u ono doba još gospoda¬ 
rima političkog položaja. Obrnuto je Metternichova avstrijska vlada 
postupala 1846 u Galiciji kad je seljake nauškala protiv vlastele. 

* »Nast. Vj.« 39 (1930-31). 38 si.; »Savr.«, 429. 

v u narednoj kitici popevka spominje baš Weindatz),* drugih 
»Kranjaca«, »neposrednih pretstavnika avstro-nemškutarskoga 
Kulturtragerstva« (tako se izražava g. Fancev u »Savr.«, 428) 
oko 1800, držim, u Hrvatskoj, osim možda u Vojnoj Granici, 
nije bilo. 

A sad pitam: kako može u jednome sredjenome društvu 
jedan Gesetzbuch smetati? Nedavno smo u zagrebač¬ 
kim novinama čitali da je sva beda Hrvatskoga Zagorja u 
tome što katastar nije sredjen i gruntovnica ne, a bogme i to 
spada u Gesetzbuch.- 

A dalje pitam: Kako može biti govora o demokraciji tamo 
gde se ljudi sa Gesetzbuchom teraju u »orsag svoj«, kaošto še 
teraju u »hrvatskog dobrovolji« g. Fanceva? 

U ostalom sviju takvih provincijalnih peckalica, naročito 
u stihovima, u veselom društvu ne treba uvek preozbiljno uzeti: 
Kranjska narodna pesma se je narugala štajercima i Korušci¬ 
ma, štajerski Volkmer se je u jednoj pesmi narugao Kranjcima 
— a to nije sprečavalo da izmedju tih zemalja ne bi došlo do 
eommercium rerum animorumque. I tako je život hrvatske 
kajkavce — što su bili oni prostiji, tim više, sigurno seljake više 
od političke »gospode« — vezao sa susednim štajercima, »Kranj¬ 
cima«. Zlatarski župnik Forko i nekadašnji okićki župnik, ka¬ 
sniji kanonik Marko Mahanović takve se »avstrijanštine« nisu 
bojali nego su uzeli medju svoje popevke »kranjsku« popevku 
»Od kmetskoga stališa preštimanja«, i u toj socialnoj stvarnosti 
njihova mišljenja istorijska je njihova vrednost. Preko plotova 
koje su čuvali vlasnici istorijskih papira, vlasnici političkih i 
socialnih prerogativa, jasno je odjeknula slovenačko-hrvatska 
popevka... 

Gospodina Fanceva bih upozorio na to što je baš Josip Ke¬ 
resturi u svojoj obrani zagrebačkog klera, napadnutog od nekih 
»naturaliziranih« Hrvata — jedan se zvaše Szabadhegyi — u 
knjizi »Vindiciae cleri zagrabiensis itd.« (1793), 177, napisao o 
vezanju izraza »Germanus« sa izrazom »Carniolus«; ironički 
predlaže, neka bi se na zadnji dan meseca oktobra u kalendaru 
metnula proslava Hieronima i Ladislava (to su bila imena onih 
naturaliziranih Hrvata) »mesto Sv. Wolfganga, biskupa, u osta¬ 
lom Kranjca«, te dodaje: »Author Szabadhegyi more infi- 
mae plebis Croatiae in libello suo, ubicunque Germanum 
nominare voluit, C a r n i o 1 u m nominat, putans totam Ger- 
maniam in Carniolia subsistere« — dakle: »more infimae ple¬ 
bis«! Keresturi sam, štrigovijanin, malone Ljutomerčanin, 
štampao je knjigu svoju u mestu sa karakterističnim imenom 
Philadelphia, tj. B r a t o 1 j u b 1 j e. 


* što u istoj kitici znači »Gleischkronitzer«, ne znam. — O »ne¬ 
prijatnim zgodama« sa carinicima na med jama Hrvatske i Ugarske 
prema avstrijskim provincijama isp. putopis Nemca Georga von Mar- 
tens iz god. 1818 (»Savremenik« 1917, 46). 

Ističući, tako, dobru socijalnu stranu jozefinske »avstrijan- 
štine« nisam hteo reći da bi kod Slovenaca »avstrijanaca« u 
ono doba bilo sve pučko-soci jalno idealno. Možda je Volkmer 
baš zato što ni tamo nije bilo sve u redu držao za potrebno 
da istakne važnost seljačkog staleža u socialnom ustroju života. 
Ali s druge je strane istina da je u isto vreme kranjsko-slove- 
nački pesnik Valentin Vodnik, dobar poznavalac prilika seoskog 
naroda, mogao zapevati pesmu »Od zadovoljnega Kranj¬ 
ca« (1781). Volkmer je napisao i pesmu »Klaguvanje enega 
vencerla« (»Naricanje jednog vincilira«, 1797), ali to je zapravo 
samo opis rada jednog vincilira od proleća do jeseni: njegov 
je gazda »virt« (seoski gospodar), ne žali se vincilir protiv nje¬ 
ga, šta više, na kraju opominje mlaiioce, pozvate na »domlatke«, 
neka ne uvrede gazdu, kad ih je gazda lepo počastio. Da sad 
isporedimo s tim »Klaguvanjem« onu tešku hrvatsku tužaljku 
»Od življenja muškoga« koju je g. Fancev naštampao u »Savr.« 
429—430,* u kojoj »sam muž tuguje« o svojim nevoljama, o 
»tlaci, gospodi, sudcima, pandurima, provizoru, krasnaru, dvor¬ 
skom«, a za sve se krivice nigde ne nalazi nikakva pravda, zato 
»štima da (ga) konec bude od suz zarad krivic hudeh«.** 

Teško preteruje g. Fancev kad (»Savr.«, 428) piše da se je 
hrvatsko društvo na prelazu iz 18 u 19 stoleće bavilo »kmetom 
čovjekom, kakav je bio i vlastelin i svećenik i gradjanin, od¬ 
nosno za mnoge već onda i više nego svi drugi staleži zajedno« 
— pa ovakav seljački program nije imao ni ilirski pokret 
(koji je ipak, po mišljenju g. Fanceva, jedino iz takvih doma¬ 
ćih »pretpreporoda« izašao!). 

Ali »hrvatska dobravolja« g. Fancevu svojom tobožnjom de- 
mokratičnošću u današnjem smislu reći nije samo naravna, do¬ 
maća priprema hrvatskog preporoda nego je ona to i po tome 
što »veže ljudi raznih staleža« t. j. ujedinjuje sve hrvatske sta¬ 
leže u jedan narodni pokret. Na to mišljenje su g. Fanceva 
najpre dovele gore već citirane reći Forkove, reći o svrsi koju 


* G. Fancev ne kaže odakle je uzeta ta tužaljka, ni iz kojeg 
je vremena. Prvu kiticu ne govori muž nego neko drugi: »Včera bu- 
duč vu planine, čujem muža vu doline, vu žalosti milo speva, od ne¬ 
volje komaj zeva«. 

** O socialnom odnosa ju izmedju seljaka i gospode u okolici za¬ 
grebačkoj i u Medjimurju isp. izveštaj A. Martina Slomška o nje¬ 
govu potovanju u Hrvatskoj god. 1837 u djelu Fr. Kovačića: »Služab- 
nik božiji Anton Martini Slomšek itd.« I. (1934), 124, 125 ili: Fr. 
Kosar, Anton Martin Slomšek, Fiirstbischof von Lavant« (Marburg, 
1863, 32, (»So ist der Charakter gedriickter, sklavisch behandelter 
Menschen«). O vremenima oko 1715 isp. putopis engleskog putnika 
Simona Klementa, č Z N. XVI, 91 i 92 (u Varaždinu »videh da su 
imali potrebe da vešala udvostruče, jer na paru vešala, koja pripa¬ 
dahu ovom mestu višahu: na jednima pet telesa, a na drugima osam, 
sem dvojice, koji su ležali na točkovima« ... »Blizu (Zagreba) videli 
smo ostatke od dva osudjenika na točkovima, a na drugom kraju 
jednoga na vešalima«). 

je imala njegova zbirka popevaka, reći o »prijateljstvu i bra- 
tinskoj slozi« koju bi imala da promiče njegova zbirka, a naro¬ 
čito je g. Fancevu misli u tom pravcu pokrenuo jedan članak 
u nekim zagrebačkim novinama iz jeseni 1937; taj je članak 
bio reklama za jednu lepu našu knjigu o vinu, napose je u tom 
članku na g. Fanceva, kako nam on sam priča, delovao ovaj 
»ulomak« iz njega: »Pravi prijatelj vina ne pije nikada sam, 
on voli društvo i društvenost, čuvaj se ljudi, koji piju sami. 
Vino drži društvo, stara prijateljstva i veže ljude raznih 
staleža. Piće u društvu čini čovjeka prijaznim, društvenim, 
obzirnim i podnošljivim.« Tih novinskih reklamnih reći uhvatio 
se g. Fancev te kao na njihovu potvrdu iz domaće književnosti 
upozorio na svoju »hrvatsku dobrovolju«, publiciranu u »Zbor¬ 
niku«, u kojoj su primeri za onu tvrdnju »skupljeni na jednome 
mjestu«. Nema sumnje da su za g. Fanceva kod toga glavne 
ove reći: da vino »veže ljude raznih staleža« (te su reći barem 
kod njega i podvučene). 

U navedenim novinskim rečima samo je polovica istine. 
Uzmimo iz njih ono što bi moglo nešto značiti u našem pitanju! 

Vežu li se u vinskom društvu zbilja »ljudi raznih staleža«? 
jesu li vinska društva zbilja slika socijalnog ustroja naroda? 
Vrlo retko su ona takva.* U ostalom, gde imade u čitavoj »Hr¬ 
vatskoj dobrovolji« g. Fanceva koji primer za takvo vezanje 
raznih staleža vinom? Sve su to popevke i zdravice gospod¬ 
ske (kaošto smo čuli), izražavaju dakle »dobru volju« jednog 
staleža, a i predmet tih popevaka i zdravica ide preko tog 
jednog staleža samo u dva, tri slučaja, o kojima sam već 
govorio.** 

Istina je da mogu »dobre volje«, dakle vesela društva do- 
prineti »prijateljstvu i bratinskoj slozi«; barem često su ona 
tako delovala i Forko je želeo da bi tako delovala. Mogu se u 
takvoj dobroj volji pokrenuti razne ideje kolektivnog ka¬ 
raktera, pa je »pobratimija« mogla roditi i patrijotizam.*** 


* Niko ozbiljan neće kod reći o vinu koje »veže ljude raznih 
staleža« misliti na to da ljudi sviju staleža vole piti. A kako retko se 
dešava da u jednom istom veselom društvu učestvuju ljudi raznih 
staleža koji stoje daleko jedan od drugoga, na pr. profesori, gradski 
obrtnici i seljaci! I dandanas je to retko (ne treba da bude toj ret- 
kosti uzrok staleška averzija), koliko ne dolazi danas do takve sta- 
leške »zajednice« zbog političkih pitanja! 

** Ako g. Fancev u »Savr.« 429 kaže da je popevka: »Nikaj na 
svetu lepšega ni« nastala u raspoloženju kao i ostala poezija »hrvat¬ 
ske dobrovolje«, u društvu narodne gospode«, treba reći da je to 
istina, ali po predmetu (muž-kmet!) treba tu popevku potpu¬ 
nom odvojiti od malone sviju ostalih popevaka, jer te nemaju takva 
predmeta. O toj popevci potanje gore u vezi sa Keresturijem! 

*** Kažem: mogla je a ne: morala. Kako može baš dobra 
volja sprečavati razvoj pravog rodoljublja, to nam je živo pri¬ 
kazao prvi nastavnik slovenačkog jezika na univerzi u Gracu (oko 
1812) govoreći o pijančevanju svećenika u slovenačkoj štajerskoj, u 
pokrajini kraj hrvatske granice. 

I zbilja, i u predpreporodnoj »dobrovolji« g. Fanceva nalazima 
domovinu i domorotce. Nema tih slučajeva puno, ali 
ipak ih ima. Narodno se ime hrvatsko nalazi u prigodnim na- 
pitnicama kaošto je pozdrav biskupu Maksimiljanu Vrhovcu 
(»Zb.«, 98) i njegovu pomoćniku, u napitnici prigodom odlaska 
Francuza (151), a »domovina« i »domorodac« još u napitnici 
»Za domoroce« (koju nalazimo već u pesmarici T. Kraljevića, 
1796, onda u kanconijeru Nikole šafrana od g. 1800 [?] i u Pro- 
tokolumu Grešićevu, »Zb.«, 163, 137, 105),* koja glasi: 

»Komu domovina draga je, 
domoroce v zdrav je naj pije, 

(varijanta: »za vse v orsagu naj pije«) 
reda, roda, časti kakva će bit, 
samo da je v srcu istinit« 

Kod te napitnice rado ističem ono što je napisao i g. 
Fancev (»Savr.«, 427) — općenito pak njegove reći ne vre- 
de, — da u njoj nije »važno da li se radi o vlastelinu, sveće¬ 
niku, gradjaninu, vojniku ili kmetu — mužeku, već samo o is¬ 
krenosti domorodnih osjećaja«, ali ipak dodajem dvoje: prvb 
gde imademo jemstvo da je napitničar mislio baš i na kmeta — 
mužeka? drugo: reći treba razumeti u duhu vremena u kojemu 
su bile izrečene; domorodac, u ilirsko vreme toliko kao pa- 
trijot, rodoljub, prvotno i ranije mogao je biti samo zemljak 
(indigena, dakle: ko nije stranac), a to je mnogo manje nego 
rodoljub ili patrijot. Sa razvojem stvari može i reč dobiti 
drukčije značenje. Uopće treba uvažavati hronologiju, na pr. 
kod varijanata iste pesme. To g. Fancev nije pomislio kad je 
(»Savr.«, 428) za dokaz svoje tvrdnje da ni »čežnja za slogom 
svih narodnih redova toj poeziji nije bila strana«, naveo kiticu 
iz ludbreško-bukovačke pesmarice (»Zb.«, 128): 

»Jošće imam jedno reći, 
koje spada k našoj sreći, 
nekaj žive ljubav sloga 
vsega puka horvatskoga«, 

a istom onda dodao da stoji u varijanti puščanskoga župnika 
Jurja Grešića na kraju te kitice mesto: »horvatskoga« reč: 
»puščanskoga. Protokolum Grešićev je stariji od ludbreško- 
bukovačke pesmarice pa moramo (svakako: možemo) misliti da 
se je tu radilo prvotno samo o »puku puščanskom« i o njegovoj 
slozi (da ne bi bilo trzavica, svadja u župi) te je onda istom 
(ludbreško-bukovačku pesmaricu meće g. Fancev sam u vreme 
oko 1830, dakle u vreme neposredno pre Gajeva preporoda) na- 


Uz to još u napitnici, štampanoj sad u »Ljetopisu jugoslav. 
Ak.« za 1936-37, sv. 50, str. 197- u kojoj se nazdravlja i Janku Dra- 
skovicu. 

pitnici rečju »horvatsko« dat više narodni karakter. U ostalom 
»sloga puka horvatskoga« još ne znači slogu svih narodnih re¬ 
dova (a to je hteo g. Fancev da dokaže). I još nešto: Kod 
ovakva prelaza od »puka puščanskoga« ka »puku hrvatskome« 
trebamo da se pitamo, nije li ovde (i možda uopće u napitni- 
cama iz vremena pre 100 godina) ime »hrvatski« provinci¬ 
jalno ime (ne dakle nacionalno ime kod kojega bi se mislilo 
na pr. i na dalmatinske Hrvate) te kao takvo paralelno na pr. 
provincijalnom imenu »štajerski«, kojeg je puna slovenačka 
narodna pesma (u nekim slovenačkim narodnim pesmama pe- 
vaju i piju braća, jer su štajerci; vino im teče kao maslo u 
grlo »štajersko« i pozivlje se »štaj are« neka »vzeme glaž«). 
Pomislimo da ni u vreme Iliraca opća narodna hrvatska svest 
u širim krugovima nije postojala ili bila slaba te je Slavonac 
Luka Ilić, izdavač »Slavonskih varoških pesama« (Slavoljub 
Slavončević, Vinko Lozić), 1844, u »Slavonske napitnice« uzeo 
i one pesme »koje su — kako mi se vidi — najprije kod susedne 
bratje Hrvatah proiztekle«. 

Niko neće poricati da je bilo narodne svesti kod Hrvata i 
pre Gaja* ali nemojmo preteravati nego priznajmo: Sve što 
imade u »Hrvatskoj dobrovolji« socijalno — narod¬ 
noga, što bi »vezalo sve staleže« u jedan narodni pokret, tako 
je bedno u poredbi sa jakim izrazima nemačke nacionalne volje 
i nemačkog osečaja narodnog jedinstva kakve je Kollar čuo na 
Wartburgfestu 1817, bedno u poredbi za istovremenim pokretom 
»Tugendbundova«, bedno u poredbi sa elementarnim stvara¬ 
njem novog života one mladeži med ju kojom je 1820 Adam Mi- 
ckiewicz zapevao »Odu mladosti« ... 

* 

Iz drugoga dela ove moje rasprave nam izlazi ovo: 1. do¬ 
bra volja nije nikakav hrvatski specificum, dobra volja (i 
izraz i stvar) zajednička nam je; 2. koliko imade razlike izme- 
dju hrvatske i slovenačke dobre volje, može se reći da je 
hrvatska dobra volja bila gospodska, a slovenačka prostonarod- 
na — što se slaže sa oprečnim putem razvoja hrvatskog i slove- 
načkog dela našeg naroda: Hrvati su preko (političkog) »naro¬ 
da« istom kasno došli k »puku«, a Slovenci su preko »ljudstva« 
hteli da postanu »narod«; 3. mnogo dobre volje je Hrva¬ 
tima došlo od Slovenaca, ali bilo je i obratnih slučajeva; 4. d o- 
bra volja je slabo vezala »ljude raznih staleža« i zato »hr¬ 
vatska dobra volja« ne znači jedan svenarodni pokret predilir- 
skih vremena u kojem bi svi staleži gledali na jedan cilj, a kod 
tega naročito pazili na seljaka. 

Iz čitave pak ove moje rasprave izlazi ovo: U dve tačke 
mora sud o raspravama g. Fanceva biti potpuno negativan, 

* O hrvatskoj svesti Ivana Krizmanića oko 1818 gl. pričanje 
nemačkog putnika Georga von Martens u »Savremeniku« 1917, 46. 

naime prvo, u pitanju pesme »Od kmetskoga stališa preštima- 
nja«, a drugo, u pitanju nekakva specijalno-hrvatskog karak¬ 
tera »folklora« starih popevaka i napitnica. Ona pesma je pr¬ 
votno slovenačka, ovaj »folklor« je zajednički. Budući da ne 
stoji to što g. Fancev o jednome i drugome misli, ne stoji ni to 
što on iz toga izvodi, t. j., njegova se ekskluzivna separatistička 
kula ruši. G. Fancev je opet hteo da dokaže nešto što se njego¬ 
vom gradjom dokazati ne da: devičansku nezavisnost hrvatskog 
razvoja od svakih vanjskih utecaja, potpunu separatnu indivi¬ 
dualnost hrvatskog dela našega naroda u prošlosti, svest o na¬ 
rodnoj političkoj celokupnosti hrvatskoj i u širim krugovima 
Hrvata već pre ilirskog preporoda. 

G. Fancev pita na kraju svog članka u »Savremeniku«: 
» ... kome može smetati da se dopreporodnim pokoljenjima 
upravo s ponosom .. . prizna« patriotsko i demokratsko muže- 
koljubno mišljenje i osećanje »pravih domoljuba i pravih ro¬ 
doljuba hrvatskih«-»Zar možda objeknivnoj historiji?« 

Ni ja ne znam kome bi to moglo smetati. Sigurno ne objek¬ 
tivnoj historiji, ali ta historija mora zbilja biti objektivna. Isto- 
rija ne može da pogodi istinu ako je istorik gradju sebi ogra¬ 
ničio granicom preko koje neće ni da gleda te ako apodiktički 
sudi o stvarima o kojima može suditi samo onaj koji vidi i 
preko plota. G. Fancev se u izboru gradje ograničava te na 
osnovu tako ograničene gradje dokazuje što bi hteo da dokaže, 
t. j., g. Fancev je u nauci danas tendenciozan; zbog toga takva 
njegova istorija ne može biti objektivna. 

Lako je nama Jugoslovenima pred onim pitanjem g. Fan- 
ceva. Nijedna zasluga, nikakva slava nijednog dela jugosloven- 
skog naroda ne može smetati baš nama Jugoslovenima. Mi lju¬ 
bimo sve delove svoga jugoslovenskog naroda, ne radimo za 
prestiž ni jednoga ni drugoga njegova dela i branimo svaki deo 
kojemu bi ko hteo da uzme zasluge..., istina pak je nad 
svima, a nad svima je i etika koja govori: Nemoj biti ohol! 


Zagreb, februara 1938. 

